Nurković ostaje bez fotelje: Politička smena predsednika Rožaja u režiji Bošnjačke stranke | Novosti.RS\n14. 10. 2019. u 01:00\nVIŠE nema nikakve dileme - predsednik Opštine Rožaje Ejup Nurković biće uskoro smenjen, saznaju "Novosti" iz pouzdanih izvora. Do smene će doći uz glasove odbornika vladajuće Bošnjačke stranke, čiji je kadar, a koja se u Rožajama izborila za apsolutnu pobedu na lokalnim izborima. Međutim, posle intervencije centrale, u koalicionu vlast "ubačeni" su DPS i Socijaldemokrate.\n- Sa smenom se otezalo zbog zdravstvenih problema lidera stranke. Međutim, čekanje nas samo gura u haos - rečeno je, za "Novosti", u OO BS Rožaje, gde nisu zadovoljni učinkom Nurkovića u prethodnih gotovo šest godina, koliko je na čelu Opštine.\nPročitajte još - Specijalni "češlja" Nurkovića\n- Nismo zadovoljni ni mi iz vrha stranke - rečeno je "Novostima", uz napomenu da je Nurković za svog mandata Opštinu zadužio za dodatnih 15 miliona evra, pa je dug narastao na čak 24 miliona. Baš kao što je porastao i broj zaposlenih u lokalnoj upravi i javnim preduzećima i ustanovama na 540.\nBEZ PODRŠKE PREDSEDNIK Opštine nije u stanju da kontroliše svoju funkciju zato što nema podršku u svojoj partiji. Opština se nalazi u stanju haosa i bez jasnog puta koji bi ukazao na izlazak iz teške situacije u kojoj se nalaze građani i privreda, smatra šef Kluba odbornika u SO Rožaje Alen Kalač, dok u DPS-u mudro ćute i čekaju da ovo pitanje dođe na dnevni red. Novo izbegavanje Nurkovića da se raspravlja o njegovom radu značilo bi automatski i njegov pad sa funkcije predsednika Opštine.\nInače, rad Nurkovića i lokalne uprave, odnosno njihovo gazdovanje sredstvima građana, ispituje Specijalno tužilaštvo, potvrđeno je, za "Novosti", u OO BS Rožaje.\n- Kap je prelila čašu na poslednjoj sednici SO Rožaje, kada je Nurković po drugi put sa dnevnog reda povukao izveštaj o svom radu za prošlu godinu - objašnjavaju u BS. - Prethodno je i od naših odbornika dobio preporuku da doradi informaciju, jer ne odražava pravo stanje.\nMeđutim, ignorisao je partijske organe i odbornicima ponudio nepromenjeni dokument i tako bio prinuđen da ga ponovo povuče iz rasprave - kažu u vrhu BS, čiji odbornici u Rožajama nisu prihvatili završni račun Opštine za 2017. godinu, a na istoj sednici nije prihvaćen ni njegov predlog rebalansa budžeta za 2018.\n- Kod nas se svaka odluka donosi posle konsultacije sa vrhom stranke - kaže, za "Novosti", predsednik Opštinskog odbora BS u Rožajama Rahman Husović, koji je bio jedan od najozbiljnijih kandidata za funkciju predsednika.\nOn ističe da stranka neće dozvoliti da ijedan pojedinac bude iznad stranke i interesa građana, kao i da će stati na put nepotizmu i netransparentnosti trošenja budžetskih sredstava, neradu i nestručnosti.\n- Vrlo brzo ćemo se pozabaviti učinkom Nurkovića na funkciji predsednika Opštine. Bilo je dosta grešaka, svesni smo toga, ali ima načina da se prestane sa takvim ponašanjem. Bošnjačka stranka ne sme da pada na istim greškama na kojima su pali naši prethodnici iz DPS-a - smatra Husović.


Valve usvaja Bitcoin valutu za Steam – Android Market\nValve usvaja Bitcoin valutu za Steam\nValve razmatra usvajanje Bitcoin valute, ako je verovati informacijama koje su primećene na Steam serverima i potom objavljene na Redditu.\nRazmatranje Valve-a da uvede Bitcoin valutu nije toliko daleko od realnosti, jer kompanija najverovatnije pokušava da proširi način na koji korisnici mogu da plate za sadržaj. Podsetićemo da je Valve bio jedan od prvih koji su usvojili PayPal pre mnogo godina, ali su sada mnogo oprezniji.\nUprkos prednostima koje donosi Bitcoin, postoje i neki problemi koji prvo moraju da se reše da bi korisnici mogli da dobiju ovakvu mogućnost. Na primer, plaćanje nije trenutno, ali pruža mnogo veću sigurnost nego regularne kartice i PayPal servis.\nZa sada nema informacija o datumu kada bi Valve mogao i zvanično da uvede Bitcoin valutu. Čak i ako se ovo desi, Valve neće biti prva gejming platforma koja će obezbediti Bitcoin podršku, jer Green Man Gaming nudi takvu mogućnost već neko vreme.\nPrevious Article Instagram dodao zvaničnu podršku za više naloga\nNext Article Lažne aplikacije su najveći problem za Windows 10 Store


Konkretni zaključci o načinu realizacije nastave od 1. septembra\nPredškolske ustanove će vaspitno-obrazovni rad realizovati kao i do sada, bez promjena. Trajanje školskog časa biće 30 minuta, a nastavni planovi i programi će biti jedinstveni i prilagođeni tom trajanju.\nTo je saopštila Radna grupa za organizaciju i praćenje vaspitno-obrazovnog procesa u periodu trajanja pandemije COVID 19 na sastanku održanom u Ministarstvu prosvjete, nauke, kulture i sporta.\nPauza između časova trajaće najmanje pet minuta, a trajanje malog i velikog odmora biće produženo u skladu sa mogućnostima škola.\nMjerenje temperature i dezinfekcija ruku na ulazu u školu su obavezni. Nošenje maski je stroga preporuka Instituta za javno zdravlje i Ministarstva prosvjete, nauke, kulture i sporta, ali MPNKS ne može vratiti iz škole nijedno dijete koje ne nosi masku, zbog njihovog zakonskog prava na obrazovanje.\nOrganizovanje što većeg broja časova i nastavnih aktivnosti na otvorenom prostoru, u skladu sa prostornim, kadrovskim i ostalim kapacitetima škola i vremenskim uslovima.\nZa djecu sa smetnjama u razvoju koja su onemogućena da redovno pohađaju nastavu, biće organizovana online nastava, a nastavni materijal će im se dostavljati na kućnu adresu.\nSve škole dobile su od Zavoda za školstvo i Centra za stručno obrazovanje uputstva koja su dužna da poštuju.


MEDALJA SAMO SAN Terzićeva posle osmog mesta: Nisam uspela da finiširam\nKao vetar: Bekrić u finalu Evropskog prvenstva u Cirihu!\nEmir Bekrić prošao je u finale Evropskog prvenstva na 400 metara sa preponama u Cirihu pošto je u svojoj grupi završio kao drugi, iza Kariema Huseinija iz Švajcarske.\nOtvorena prva atletska dvorana u Srbiji\nPrva atletska dvorana u Srbiji od danas postoji i radi u preuređenoj hali Novosadskog sajma i namenjena je i za treninge, i za takmičenja.\nKAKVA TRKA Bolt se bronzom oprostio od 100 metara, pobedio ga najveći rival\nAtletika više neće biti ista! Jusein Bolt je poslednji put učestvovao u trci na 100 metara i na Svetskom prvenstvu u Londonu osvojio bronzanu medalju rezultatom 9,95 sekundi.\nSpektakl u najavi: Francuzi izdvojili 300.000 dolara, Bolt trči u Parizu\nOlimpijski šampion u sprintu Jamajčanin Jusein Bolt trčaće na 200 metara u okviru mitinga Dijamanske lige u julu u Parizu, saopštili su organizatori.\nNASTAVLJENA SERIJA MEDALJA Nemanji Dimitrijeviću bronza na Evropskom prvesntvu u paraatletici u Berlinu\nSrpski paraatletičar Nemanja Dimitrijević osvojio je bronzanu medalju na Evropskom prvenstvu u Berlinu u bacanju koplja, čime je samo nastavljena serija osvajanja odličja naših takmičara.


Organski čaj Od Lista Koprive 30gr - Dobre Komšije\nOrganski čaj od lista koprive 30gr\nCategory: Organski Čajevi\nSadrži samo osušeni list koprive (100%), bez stabljika. Sjajan je lek protiv reumatskih bolova, artritisa, oboljenja jetre, žuči i slezine, koristi se za podizanje nivoa gvožđa u krvi, olakšavanja probave, ublažavanja dijareje, lečenja hemoroida.\nOrganski čaj od lista koprive 30gr količina\nKopriva korišćena za izradu naših čajeva brana je na posebno odabranim terenima, s obzirom da je to samonikla biljka široke rasprostranjenosti, koja se može pronaći na terenima različitog kvaliteta. Sjajan je lek protiv reumatskih bolova, artritisa, oboljenja jetre, žuči i slezine, koristi se za podizanje nivoa gvožđa u krvi, olakšavanja probave, ublažavanja dijareje, lečenja hemoroida. * Posebno karakteristično za ove čajeve je što predstavljaju proizvod koji se sastoji od 100% lista ili ploda, bez ikakvih dodataka – boja, aroma, konzervanasa.\nTo naše proizvode diferencira na tržištu na kome se ne mogu pronaći čajevi sa stoprocentom sadržinom čistih biljaka ili plodova. Pored toga, zanimljivo je da nekih čajeva iz našeg asortimana uopšte nema na domaćem i stranom tržištu.\nSvi proizvodi iz našeg asortimana poseduju zvaničan sertifikat o organskom poreklu sirovina koji je odobren od strane Ministarstva poljoprivrede, šumarstva i vodoprivrede.\nSertifikat o organskom poreklu validan je u Srbiji i zemljama Evropske unije.\nBudite prvi koji će napisati recenziju za „Organski čaj od lista koprive 30gr“ Odustani od odgovora\nOrganski čaj od lista divlje Nane 30gr\n133 rsd Dodaj u korpu\nOrganski čaj od ploda šipurka 60gr\n173 rsd Dodaj u korpu\nOrganski čaj od lista divlje kupine 30gr


APIK i TI BIH organizirali Konferenciju povodom Međunarodnog dana borbe protiv korupcije | Analitika\nAPIK i TI BIH organizirali Konferenciju povodom Međunarodnog dana borbe protiv korupcije\nUvodničari i panelisti ukazali su na aktuelni problem korupcije u bosanskohercegovačkom društvu, te napravili osvrt na iskustva i izazove u borbi protiv korupcije. Pored toga, na konferenciji su predstavljeni i dosadašnji rezultati rada APIK-a, kao i budući ciljevi i zadaci koji su pred ovom institucijom, a predstavnici TI BiH su ovom prilikom prezentirali Studiju procjene sistema društvenog integriteta (NIS BiH).\nDogađaju su prisustvovali predstavnici svih nivoa vlasti u BiH, predstavnici diplomatskog kora te međunarodnih i regionalnih organizacija i inicijativa koje djeluju u Bosni i Hercegovini, kao i predstavnici civilnog društva koji učestvuju u borbi protiv korupcije.\nOvaj događaj je organizovan uz financijsku podršku Vlade Velike Britanije, a u okviru projekta "Jačanje kapaciteta Agencije za prevenciju korupcije i koordinaciju borbe protiv korupcije BiH (Faza 2)" koji provodi Analitika.\nJačanje kapaciteta Agencije za prevenciju korupcije i koordinaciju borbe protiv korupcije BiH (Faza 2)


Stabilna ekonomska politika i smanjen javni dug\nOdluka o povećanju kreditnog rejtinga Srbije, doneta je na osnovu stabilne ekonomske politike usmerene ka daljem jačanju makroekonomskih pokazatelja i smanjenju javnog duga.\nRast BDP-a Srbije za 2019. i 2020. godinu projektovan je u iznosu od 3,6 procenata i 4,0 procenta, respektivno.\nAgencija Standard end Pur ističe fiskalnu disciplinu Vlade Srbije i posvećenost fiskalnoj konsolidaciji, koja je doprinela kontinuiranom primarnom fiskalnom suficitu države u proseku od 3,2 odsto BDP-a u 2017. i 2018. godini.\nRejting agencija pozitivno ocenjuje nisku i stabilnu inflaciju koja je u oktobru iznosila 1,0 posto, uz istovremenu stabilnost deviznog kursa.\nJačanje bankarskog sektora, posebno u pogledu kvaliteta aktive, podržalo je snažniji rast kreditne aktivnosti.


Komisija za Srebrenicu radila sa unaprijed određenim rezultatima\n10/08/2018 | 14:56 | Izvor: SRNA\nKomisija za Srebrenicu koja je formirana 2004. godine radila je pod snažnim pritiskom visokog predstavnika sa unaprijed određenim rezultatima koje je morala postići, navodi se u izvještaju o radu ove komisije koji je na razmatranje Narodnoj skupštini Republike Srpske dostavio Republički centar za istraživanje rata, ratnih zločina i traženje nestalih.\nU izvještaju se navodi da su se pritisci ogledali i u smjenjivanju tadašnjeg načelnika Generalštaba Vojske Republike Srpske generala Cvetka Savića i šefa Sekretarijata Vlade Srpske za odnose sa Međunarodnim krivičnim sudom za ratne zločine u Hagu i istraživanje ratnih zločina Dejana Miletića.\n"Visoki predstavnik je tadašnjim ministrima unutrašnjih poslova i odbrane Republike Srpske Zoranu Đeriću i Milovanu Stankoviću uputio upozorenje da ostvare punu saradnju sa Komisijom", ističe se u izvještaju Centra.\nPodsjeća se i da je tadašnji predsjednik komisije Marko Arsović 20. aprila 2004. godine podnio neopozivu ostavku, uvidjevši da komisija ne može biti nezavisna u radu, s obzirom na represiju visokog predstavnika i kreiranje konačnih rezultata rada komisije.\n"Komisija kao ad hok tijelo nema nikakve operativne nadležnosti u smislu sprovođenja naloga Doma za ljudska prava i odluke Vlade Republike Srpske, a koji se odnose na realizovanje istražnih i drugih radnji. U tom smislu smatraju se apsolutno ništavnim rezultati rada Komisije", konstatuje se u ovom izvještaju.\nNavodi se i da je Radna grupa koja je formirana da bi realizovala zaključke Komisije samoinicijativno proširila svoju nadležnost koju je dobila od visokog predstavnika.\n"Rezultati rada Radne grupe ogledaju se u spisku od ukupno 20.150 pripadnika Vojske Republike Srpske i MUP-a bez bilo kakvih provjera njihovog prisustva kritičnog perioda na navedenom području, a stavljajući lica na spisak koristeći njihove personalne dosijee. Na spisku Radne grupe nalaze se lica koja nisu bila na tom području u kritičnom periodu, nalaze se kuvari koji nisu bili u zoni ratnih dejstava, nalaze se lica koja su bila na liječenju. Nalaze se i lica koja su u kasnijim sudskim procesima pravosnažno oslobođena odgovornosti za događaje u Srebrenici jula 1995. godine, kao što su Momir Pelemiš, Marko Milošević, Aleksandar Cvetković", navodi se u izvještaju Centra.\nNapominje se da je vidljiva namjera nametanja kolektivne odgovornosti Republici Srpskoj i srpskom narodu, što nije u nadležnosti, kao što je navedeno, bilo kakve komisije ili radne grupe.\nDodaje se i da komisija u svom izvještaju, konstatujući dešavanja u julu 1995. godine u vezi sa Srebrenicom, nije uvrstila činjenice o stradanju pripadnika 28. divizije takozvane Armije BiH tokom proboja, koja je imala gubitke u ljudstvu usljed borbi sa Vojskom Republike Srpske, međusobnih borbi i obračuna, pojedinačnih i masovnih suicida i prolaska kroz minska polja.\n"Samim tim Komisija nije ispunila primarni zadatak iz mandata, a to je utvrđivanje pune istine o događajima u i oko Srebrenice od 10. do 19. jula 1995. godine", ističe se u izvještaju Republičkog centra.\nU izvještaju se navodi i da se Komisija nije bavila stradanjem srpskog naroda na području Podrinja, iako je u svojim preporukama navela da je ukupna predstava o događajima u i oko Srebrenice moguća samo nakon sagledavanja njihovog istorijskog konteksta.\n"U tom smislu potrebno je naglasiti da je ukupan broj stradalih Srba srednjeg Podrinja 2.600, a od ovog broja stradalih su 266 žene i djeca - 215 žena i 51 dijete", napominje se u izvještaju.\nU izvještaju se dalje navodi da su akcije muslimanskih snaga na ovom području nastavljene i nakon potpisivanja sporazuma o demilitarizaciji muslimanskih enklava i dobijanja statusa zaštićenih zona UN.\n"Vidljivo je da Komisija nije imala mandat za sprovođenje istražnih radnji, te nije adekvatno sagledala istorijski kontekst događaja u srebreničkoj regiji od 1992. do 1995. godine", konstatuje se u izvještaju.\nZaključuje se da je objektivno sagledavanje događaja u Srebrenici i srebreničkoj regiji od 1992. do 1995. godine neophodno radi jačanja povjerenja i tolerancije među narodima u BiH.\n"S ciljem konačnog pomirenja i suživota sadašnjih i budućih generacija, potrebno je formiranje nezavisne međunarodne Komisije koja bi objektivno i nepristrasno utvrdila stradanja svih naroda na području srebreničke regije od 1992. do 1995. godine", zaključuje se u izvještaju Republičkog centra za istraživanje rata, ratnih zločina i traženje nestalih lica.\nNa inicijativu predsjednika Republike Milorada Dodika, Narodna skupština Srpske će 14. avgusta razmatrati izvještaj Komisije za Srebrenicu iz 2004. godine, koja je utvrdila da je od 10. do 19. jula 1995. godine na području Srebrenice nestao 7.801 Bošnjak.\nKomisiju je formirala tadašnja Vlada Republike Srpske na osnovu naloga Doma za ljudska prava.


Češko Ministarstvo industrije traži partnera za fabriku baterija za električna vozila - Energija Balkana\nPočetna » Ekonomija » Češko Ministarstvo industrije traži partnera za fabriku baterija za električna vozila\nFabrike baterija, LG Energi Solution i General Motors, Ultium Cells u Spring Hillu u državi Tennessee / Foto: General Motors\nČeško Ministarstvo industrije traži partnera za fabriku baterija za električna vozila\nU saranji sa državnim komunalnim preduzećem ČEZ češko ministarstvo industrije pregovara s VW-om i LG-om o gradnji fabrike baterija. Ova zemlja je jedna u nizu koje nemačka automobilska grupa VW razmatra kao destinaciju za jednu od šest fabrika baterija koje namerava da izgradi u Evropi do 2030. godine. Ministar industrije Karel Havliček kaže da je država spremna da ponudi podsticaje investitoru.\nČeško Ministarstvo industrije i državno komunalno preduzeće ČEZ intenzivirali su danas aktivnosti vezane za plan izgradnje fabrike baterija za električna vozila, u nameri da nađu partnere za taj projekat vredan više od dve milijarde dolara.\nČeška želi da privuče nekog od igrača iz industrije automobila ili baterija za ulaganje u fabriku čiji bi godišnji kapacitet mogao da bude 40 GWh, prenosi Rojters.\nMinistar industrije Karel Havliček izjavio je da su vodili razgovore sa Folksvagenom (VW), inače vlasnikom češkog proizvođača automobila Škoda Auto, kao i sa južnokorejskim LG-om.\nČeško Ministarstvo industrije i ČEZ su potpisali danas memorandum o finansijskoj podršci za ovaj projekat, a procenjeno ulaganje za prvu fazu projekta dostiže više od 50 milijardi kruna (2,29 milijardi dolara). U fabrici bi se otvorilo 2.300 radnih mesta.\nPovodom razgovora sa drugim partnerima, Havliček je rekao da ne isključuje mogućnost da se u budućnosti dođe i do plana o izgradnji druge fabrike baterija, ali da to trenutno nije cilj države.\n„Cilj nam je da izgradimo jednu fabriku, a pregovaramo sa dva partnera”, naveo je Havliček, napominjući, takođe, da je država spremna da ponudi podsticaje investitoru.\nOva zemlja je jedna u nizu koje nemačka automobilska grupa VW razmatra kao destinaciju za jednu od šest fabrika baterija za e-vozila koje namerava da izgradi u Evropi do 2030. godine.\nTagovi: Češka, ČEZ, električna vozila, energetika, fabrika automobila, fabrika baterija, Folksvagen, investitor, komunalno preduzeće, LG, partner, Škoda Auto, VW\nPrevPRETHODNOSrbijagas maksimalno angžovan na izgradnji gasovoda\nSLEDEĆENIS se izborio sa posledicama koroneNext\nTE TO Pančevo spremno za probni rad od 1. oktobra\nMenadžment najvećih infrastrukturnih projekata na svetu preuzima ČEZ-ovu imovinu u Rumuniji\nRuske i kineske firme nepoželjne za gradnju nuklearke u Češkoj\nMeđu članicama EU u Danskoj najviše „zelenih” autobusa


Volker i Surkov u Beogradu drugi put o krizi u Ukrajini - Studio B\nVolker i Surkov u Beogradu drugi put o krizi u Ukrajini Tanjug\nSvetSvet Pocetna 13. 11. 2017. 11:59:15\nAmerički i ruski izaslanici za ukrajinsku krizu trebalo bi danas ponovo da se sastanu u Beogradu kako bi razmotrili raspoređivanje mirovnih snaga UN u istočnom delu Ukrajine, u nastojanju da pokrenu zastali mirovni proces dogovoren u Minsku, a lista spornih pitanja je duga – uključujući šlemove, pancire i oružje.\nBiće to treći susret specijalnog predstavnika Stejt departmenta SAD za Ukrajinu Kurta Volkera i ruskog izaslanika Vladislava Surkova, a drugi u Beogradu. Američki mediji tvrde da će Vašington predložiti dolazak 20.000 „šlemova“, pri čemu „Vol strit džornal“ piše da bi mirotvorci došli pod pokroviteljstvom OEBS, a ne UN, što znači da bi to bili vojnici iz evropskih zemalja. Istovremeno, u Kijevu su kategorički protiv da ruski vojnici budu među „plavim šlemovima“, navode beogradske „Večenje novosti“.\nS druge strane, ruski ministar spoljnih poslova Sergej Lavrov objašnjava da bi dolazak 20.000 „plavih“ u Donbas zapravo bila okupacija posle čega ukrajinski predsednik Petro Porošenko ne bi ispunio nijedno obećanje i obavezu iz Minska. Zamenik komandanta korpusa Donjecke narodne republike Eduard Basurin ističe da OEBS nema mandat da šalje naoružane mirotvorce, a njihovim posmatrači mogu imati samo pancire i šlemove, ali ne i oružje, navode „Novosti“.\nInače, SAD i Ukrajina su odbacile nacrt rezolucije Saveta bezbednosti koje je podnela Rusija početkom septembra a kojom bi bili raspoređeni mirovnjaci kako bi zaštitili posmatrače iz OEBS na istoku Ukrajine. Volker je ranije naveo da SAD žele da ta misija učini više i da nadzire čitavo područje konflikta kao i da obezbede da se naoružanje povuče. To bi, rekao je on, omogućilo da se uspostavi dovoljan nivo bezbednosti kako bi napredovala primena sporazuma iz Minska koji je već dugo u blokadi.\nKako je početkom meseca naveo Sputnjik, Volker je kazao da je već imao dva sastanka sa svojim partnerom Vladislavom Surkovim za koga je rekao da je veoma pametan, ozbiljan pregovarac. „Videćemo da li možemo postići napredak“, objasnio je specijalni predstavnik Stejt departmenta. Voker i Surkov su se ranije sastali u Minsku 21. avgusta i 7. oktobra u Beogradu. Blumberg je ranije najavio da će se oni sredinom ovog meseca sastati radi „razgovora o principima“ kako bi videli da li mogu da se dogovore kako će mirovne snage izgledati.


PETER SIJARTO: Evropskoj uniji je potrebna Srbija!\nBORBA ZA KOSOVO I METOHIJU: Busaju se u prsa po kafićima, ali nek razmisle 31\t151\nMinistar spoljnih poslova i trgovine Mađarske\nSnezana Djuric Pijevac\t 04.06.2021. 11:56h 13:22h\nBEOGRAD - Ministar spoljnih poslova i trgovine Mađarske Peter Sijarto izjavio je danas da je Evropskoj uniji potrebna Srbija i da Mađarska neće ostati neaktivna sve dok EU u tom smislu ne preuzme konkretne mere.\nNa zajedničkoj konferenciji za medije sa ministarkom privrede Anđelkom Atanasković Sijarto je naglasio da je veoma važno da se Evropskoj uniji pridruže sve zemlje iz Jugoistočne Evrope.\n- Evropskoj uniji je potrebna Srbija i veoma je važno da se Uniji pridruže i zemlje iz Jugoistočne Evrope, a mi smatramo da ključnu poziciju u ovom regionu ima Srbija, rekao je Sijarto u Beogradu.\nIstakao je da je Evropskoj uniji i u političkom i u ekonomskom interesu da Srbija postane njena članica.\n- Mađarska neće ostati neaktivna sve dok se ne preuzmu u tom cilju veoma konkretne mere, zaključio je Sijarto.\nUprkos koroni povećana trgovinska razmena Srbije i Mađarske\nUprkos zdravstvenoj i ekonomskoj krizi koju je izazvala pandemija virusa korona, Srbija i Mađarska uspele su prošle godine da uvećaju svoju trgovinsku razmenu za tri odsto, izjavio je danas ministar spoljnih poslova i trgovine Peter Sijarto.\nNa zajedničkoj konferenciji za medije sa ministarkom privrede Anđelkom Atanasković, Sijarto je istakao da je to rezultat odlične političke i ekonomske saradnje dve zemlje, koja je redovno održavana i u vreme pandemije.\nIstiče da su se danas u Beogradu na zasedanju Zajedničke komisije za ekonomsku saradnju susreli predstavnici dve zemlje koje su se u Evropi najuspešnije nosile sa zdravstvenim i ekonomskim posledicama pandemije.\n"I Srbija i Mađarska su uspešno odgovorile na polju zdravstva, jer se nismo osvrtali na ideološke i političke konotacije, već smo na vakcinu isključivo gledali kao sredstvo za očuvanje ljudski života", naglasio je Sijarto.\nKaže da su i Srbija i Mađarska, od svih zemalja u Evropi, imale najuspešnije programe vakcinacije.\nSijarto je podsetio da je od kraja aprila Mađarska priznala srpske digitalne sertifikate o vakcinaciji, što jegrađanima obe zemlje omogućilo slobodan protok.\nZbog uspešnog programa vakcinacije, dodao je, Srbija i Mađarska su mogle da otvore svoje privrede najbrže u celom regionu.\nIstakao je i da ulaganja mađarskih preduzeća u Srbiju nikada nisu bila na tako visokom nivou, te dodao da je OTP banka posala drugi najveći učesnik na finansijskom tržištu Srbije, kao i da Mol kompanija učestvuje sa 20 odsto u naftnoj privredi.\nSijarto je istakao i da mađarska vlada podržava 16 mađarskih firmi da ulau u našu zemlju i to u oblasti prehrambene industrije, građevinarstva, komunalnim delatnosima...\n"Vrednost tih investicija biće oko 30 milijardi funti na području cele Srbije", rekao je Sijarto.\nTema današnjeg razgovora na zasedanju Zajedničke komisije bila je, kaže Sijarto, i proširivanje granica za protok ljudi i robe dve zemlje.\nDogovoreno je da se do idućeg leta otvori za promet železnička linija između Subotice i Segedina, kao i granični prelaz između Bačkog Brega i Santova za teretni prevoz, kako bi se rešili problemi pojavljivanja velikog teretnog prometa i pritiska na graničnom prelazu Horgoš i Kelebija.\nSijarto je kazao da je Mađarska juče u Sankt Peterburgu potpisala dugoročni sporazum sa Rusijom o snabdevanju gasom.\n"To znači da će iz pravca Srbije od kraja ove godine velika količina prirodnog gasa ići ka Mađarskoj, što će, smatram, u odnosu na tranzitne tarife, biti važno i za ekonomiju Srbije", rekao je Sijarto.\nKada je reč o odnosu Srbije prema mađarskoj nacionalnoj manjini, Sijarto je naglasio da je Mađarska uvek visoko cenila odnos srpske vlade prema toj manjini.\nPUN RASPORED NA ANDRIĆEVOM VENCU: Vučić sa Sijartom i Bregu, Srbija i Mađarska potpisale dva memoranduma (FOTO)\nMINISTAR SPOLJNIH POSLOVA GRČKE STIGAO U PRIŠTINU: Dendijas se sastaje sa Osmanijevom i Kurtijem, otkrio glavnu temu razgovora\nPeter SijartoAleksandar Vučić


CDU danas bira nasljednika Angele Merkel – BiGportal.ba\nVladajuća nemačka Hrišćanskodemokratska unija (CDU) biraće naslednika Angele Merkel, novog predsednika ili predsednicu, a time i kandidata za novog kancelara.\nSvetski mediji pišu o odlasku nemačke kancelarke i licitiraju o njenom nasledniku, a BBC je objavio tekst pod naslovom “Vrhunac trke u CDU se bliži, ali i kraj jedne ere”.\nBBC navodi da postoji osećaj da što je godina bliža kraju, tako je bliži i kraj ere Angele Merkel. Merkelova je lider CDU i kancelar Nemačke je od 2005. godine, a u oktobru je objavila da napušta poziciju lidera stranke i da ne planira ponovo da se kandiduje za kancelara.\nOno što je ocenjuju kao najkontraverznije za Merkelovu kao lidera konzervativne stranke, jeste što je dozvolila ogroman priliv migranata, tražilaca azila u Nemačku 2015. godine, napominje agencija. Njen naslednik biće izabran na kongresu stranke u Hamburgu kojem će prisustvovati 1.001 delegat.\nNedavno je 56-godišnja Karenbauer pokušala pažljivo da napravi razliku između sebe i Merkelove bez da porekne njenu poziciju, rekavši da je imala “vrlo živahne razgovore” sa kancelarkom o raznim temama. Fridrih Merc (63) takođe je kandidat za poziciju novog lidera stranke, a AP navodi da on pokušava da napravi “spektakularan” povratak, nakon više od decenije provedene izvan vodećih političkih krugova.\nOn se zalaže za konzervativniji i više poslovan pristup, objašnjava AP. Merc je predvodio ovu partiju desnog centra od 2000. do 2002. godine, kada ga je Merkel “zbacila” sa te pozicije.\nParlament je napustio 2009. godine, a poslednjih godina je radio kao advokat i šef odbora za nadzor nemačkog investicionog fonda Blekrok. Američka agencija navodi da iako mu nedostaje iskustvo u vladi, Merc ima vrlo dobre veze u stranci, a vreme koje je proveo izvan politike, kazao je da je iskoristio kao “priliku .. da posmatra na stvari van okvira poitike i političkih odluka”.\nU ovoj kampanji kritikovao je “neregulisan prihvat” migranata i optužio CDU za prihvatanje jačanja desničarske partije Alternativa za Nemačku (AfD) koja je pšrošle godine ušla u nemački parlament. Među kandidatima je, kako se navodi i 38-godišnji Jens Spah, kritičar Merkelove koji je postao ministar zdravlja u martu.\nOn uživa podršku desne struje stranke, ali izgleda da se ona sve više okreće ka Mercu, što ga stavlja u poziciju “otpadnika” u ovoj trci, ocenjuje AP.\nSpah je u fokus svoje kampanje stavio migracije, nazivajući ih “slonom u sobi”, što je izraz za ignorisanje očiglednog. On kao glavno pitanje vidi bezbednost i tvrdi da nije sve dobitak iako je ulazak migranata u zemlju znatno smanjen.\nAgencija navodi da Spah ima veoma male šanse za uspeh u ovoj trci, ali da bi od same trke mogao da izvuče korist pri sledećoj promeni koja može da usledi u vođstvu partije.


Candy CDPN1D640PW mašina za pranje sudova cena, cene Srbija, prodaja Beograd Novi Sad Niš\nCandy CDPN1D640PW mašina za pranje sudova cene\nCandy CDPN 1D640PW Energetski razred A+, Efikasnost pranja A, Efikasnost sušenja A - Nova Candy Brava sudomašina nudi ekstremne performanse: Zahvaljujući inovativnoj ZOOM tehnologiji, to je jedina sudomašina koja za samo 39 minuta postiže rezultate pranja A klase, sa sušenjem! Pored ekstremne uštede vremena, ovaj model nudi i najveći kapacitet na tržištu - čak 16 kompleta... specifikacija\nNova Candy Brava sudomašina nudi ekstremne performanse: Zahvaljujući inovativnoj ZOOM tehnologiji, to je jedina sudomašina koja za samo 39 minuta postiže rezultate pranja A klase, sa sušenjem! Pored ekstremne uštede vremena, ovaj model nudi i najveći kapacitet na tržištu - čak 16 kompleta\nEPonuda nije internet prodavnica već Vam omogućava da brzo i lako nađete Candy CDPN1D640PW mašina za pranje sudova po najjeftinijoj ceni. Naš cilj je da kupci budu što bolje informisani o ponudi Candy mašina za pranje sudova CDPN1D640PW na tržištu Srbije. Vrlo lako nalazite željeni proizvod za kategoriju Mašine za pranje sudova cene, ne morate da lutate od sajta do sajta za Candy Mašine za pranje sudova, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Candy CDPN1D640PW mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Candy CDPN1D640PW mašina za pranje sudova. Pre kupovine, podatke za Candy mašina za pranje sudova CDPN1D640PW proverite na sajtu PROIZVOĐAČA.


Besomučni napadi na slobodan grad - Glas Podrinja\nDRUGI PIŠU – GERILA.RS: NESUPEŠNI POKUŠAJI ŠABAČKOG SNS DA SMENI VLAST\nPoslednji pokušaj bila je optužba da su čelnici Šapca posetom Peći, na Kosovu, izdali Srbiju i da su potpisali ugovore o prekograničnoj saradnji. Šef odborničke grupe SNS, Aleksandar Pajić, naveo je više puta da je Šabac pred bankrotom, da slobodna zona „zvrji prazna“, da je za gradsku vlast preča briga o ribama nego o građanima…\nZa sve ovo vreme u gradskoj skupštini, uz direktan prenos dve šabačke televizije, odbornici ove stranke iznosili su niz kvalifikacija protivne zdravom razumu i činjenicama. Šef odborničke grupe, takođe doktor nauka i pride savetnik ministra obrazovanja, Aleksandar Pajić, naveo je više puta da je Šabac pred bankrotom, da slobodna zona „zvrji prazna“, da je za gradsku vlast preča briga o ribama nego o građanima, da polovina stanovništva nema vodovod i kanalizaciju, a optužio je i gradonačelnika Šapca za malverzacije za budžetom.\nGradonačelnik Šapca Nebojša Zelenović jedan je od retkih funkcionera koji se našao pred Sudom za nenamensko trošenje gradskog budžeta. Osnovni sud doneo je oslobađajuću presudu zbog nedostatka dokaza, ali su šabački naprednjaci i to pomenuti doktori nauka, Pajić i Birmančević, optužili postupajuću sutkinju da je to učinila zbog zapošljavanja ćerke u predškolsku ustanovu. Oni su kao politički visoko pozicionirani i odgovorni učinili nezakonit pritisak na pravosuđe, što je osudio i Visoki savet sudstva, a naravno da to nije u skladu sa evropskim vrednostima kojima naprednjaci deklarativno teže.\nna obaveze države


Izvoz poljoprivrednih proizvoda u Nemačku, Italiju i Francusku\nAktuelno / Štampa / Izvoz poljoprivrednih proizvoda u Nemačku, Italiju i Francusku\nObjavljeno 13.06.2012. na PKS\nDatum: 13.06.2012.Izvor: PKS\nOdbor za ekonomske odnose sa inostranstvom PKS organizovao je zajedničku sednicu sekcija za Nemačku, Italiju i Francusku, u vezi sa plasmanom srpskih poljoprivrednih i prehrambenih proizvoda na ova zahtevna tržišta. Privrednici su se upoznali i sa instrumentima podrške koje pružaju Nemačka organizacija za medjunarodnu saradnju -GIZ, Banka Inteza i Coface Srbija\nOlivera Kiro, sekretar Odbora za ekonomske odnose sa inostranstvom Privredne komore Srbije, podsetila je da je agrarni sektor perjanica našeg izvoza, sa prošlogodišnjim rezultatom od 4 milijarde dolara i suficitom od 1,3 milijarde dolara, koji bi mogao da bude i znatno veći ukoliko u narednim godinama izvozimo robu viših faza prerade. Nemačka, Francuska i Italija su partneri za 25 odsto ukupnog srpskog izvoza, a jedna petina našeg uvoza dolazi iz ovih zemalja. Olivera Kiro je govorila o bitnim elementima ekonomija ovih država, kao i o privrednom miljeu u Evropskoj uniji. Prognoze MMF govore o usporavanju rasta i rastućih rizika, što ukazuje na intenziviranje negativnih kretanja i ograničavajućih faktora u evrozoni. To se razlikuje od države do države, u proseku iznosi minus 0,5 odsto, medjutim Italija ima prognoziran pad privrednih aktivnosti za 2,2 odsto, a Španija za 1,7 odsto. Većina zemalja se oslanja na dva paketa mera u koje se ubrajaju fiskalna konsolidacija zbog visokog javnog duga, a drugi set mera je u vezi sa kreditnom politikom koja je veoma restriktivna. Stope nezaposlenosti u Evropi su veoma visoke. U Grčkoj i Španiji stopa nezaposlenosti mladih ljudi je oko 40 procenata, u Italiji i Portugalu oko 30 odsto. Olivera Kiro je zaključila da ekonomije Nemačke, Italije i Francuske bitno determinišu poziciju srpske privrede.\nZa više od sto zainteresovanih menadžera koji su prisustvovalli ovom sastanku u Privrednoj komori Srbije, iscrpne prezentacije o mogućnostima plasmana poljoprivrednih i prehrambenih proizvoda na tržišta Nemačke, Italije i Francuske pripremili su Milanka Vučić, Goran Ilić i Vesna Pakaj, direktori predstavništava PKS u Frankfurtu, Milanu i Parizu. Milanka Vučić je rekla da smo u Nemačku izvezli prošle godine poljoprivredno prehrambene proizvode u vrednosti od oko 200 miliona dolara, pri čemu je zabeležen rast od 44 procenta u odnosu na 2010. godinu. Najviše smo izvozili smrznute maline, kupine, trešnje, jagode, mešano povrće i pečurke, ali je zato opao izvoz svežeg voća i povrća. Za uspešnu prodaju potrebno je da se ispune strogi zahtevi tog probirljivog tržišta u pogledu kvaliteta, cene i pouzdanosti isporuke, ali nije dovoljno imati samo dobar proizvod, već je neophodna i ubedljiva strategija plasmana, u kojoj trgovački posrednici igraju sve značajniju ulogu. Vesna Pakaj je istakla podatak da je Francuska najveći proizvodjač poljoprivredno prehrambenih proizvoda u EU. Srbija je u ovu zemlju izvezla prošle godine agrarnu robu za 65 miliona dolara, uvezli smo 38 miliona dolara i ostvarili suficit od 27 miliona dolara. Na prvom mestu smo u Francuskoj po izvozu malina. Prošle godine smo ih prodali u vrednosti od 45 miliona dolara. Goran Ilić naglasio da je naš izvoz poljoprivrednih proizvoda prošle godine u Italiju iznosio 59 miliona dolara i to je uglavnom bila roba nižih faza prerade, odnosno izvozili smo žitarice, useve, zasade, voće i povrće. Izvezli smo i oko 800 tona junećeg mesa, koje je zbog svog visokog kvaliteta pronašlo svoje potrošače u francuskim restoranima, iako je za četvrtinu skuplje od istog mesa koje se uvozi iz Nemačke. Direktori predstavništava PKS u Nemačkoj, Francuskoj i Italiji ponudili su svoje dobre usluge, kontakte i logističku pomoć zainteresovanim srpskim privrednicima. Uputili su ih i na druge kontakte državnih, poludržavnih i privatnih savetodavnih firmi u ovim zemljama, koje imaju sopstvene sisteme prikupljanja privrednih informacija, naveli su internet adrese velikih distributivnih cenara hrane, sajamskih manifestacija i podvukli značaj planiranja, kao i marketing studija u procesu obrade tržišta.\nTomislav Knežević, viši menadžer projekta Nemačke organizacije za medjunarodnu saradnju – GIZ, prezentovao je dosadašnje i buduće projekte koje ova državna i neprofitna organizacija pruža u razvoju medjunarodne saradnje u Srbiji. Predstavnici Banke Inteza precizirali su detalje kreditne linije italijanske Vlade za naša mala i srednja preduzeća kako bi nabavili opremu, nove tehnologije i industrijske licence. Iznos kredita za mala i srenja preduzeća je od 50 000 do milion evra, a za javna i komunalna preduzeća od 150 000 do dva miliona evra, sa rokom otplate od osam godina, grejs periodom od dve godine i kamatnom stopom od 4,85 odsto godišnje, uključujući sve naknade. Privrednicima se predstavilo i Društvo za usluge upravljanja rizicima – Coface Srbija, sa centralom u Beču, koje je član francuske Coface group, zastupljene u 86 zemalja. Njihova misija u Srbiji je edukacija fizičkih i pravnih subjekata u korišćenju usluga naplate potraživanja i poboljšanje discipline plaćanja kod dužnika.\nPo završetku plenarnog dela zajedničke sednice tri sekcije Odbora za ekonomske odnose sa inostranstvom PKS, održani su i bilateralni razgovori, na kojima su poslovni ljudi tražili podršku, savete i postavljali pitanja direktorima predstavništava PKS u Nemačkoj, Italiji i Francuskoj, kao i predstavnicima GIZ-a, Banke Inteza i Coface Srbija.


Kosovo: Evropa vraća Rome u nevolje | Human Rights Watch\nZapadna Evropa bi trebala da obustavi deportacije i pomogne Romima prisilno vraćenim na Kosovo\n(Priština, 28. oktobar 2010.) - Romi i srodne manjinske grupe deportovane iz Zapadne Evrope na Kosovo suočavaju se sa diskriminacijom i ozbiljnom oskudicom koje su ravne kršenju ljudskih prava, saopštava Human Rights Watch u izveštaju objavljenom danas.\nU izveštaju od 77 strana, „Raseljena" prava: Prisilan povratak Roma, Aškalija i Egipćana iz Zapadne Evrope na Kosovo", dokumentuju se ozbiljni problemi u oblasti ljudskih prava sa kojima se suočavaju oni koji su se sa Kosova zaputili ka Zapadnoj Evropi, ali su potom vraćeni. Oni imaju problema pri pribavljanju ličnih dokumenata i povraćaju sopstvene imovine. Takođe imaju teškoća u pristupu stanovanju, zdravstvenoj nezi i uslugama socijalne pomoći. Sudbina mnogih je da budu vraćeni u mesta gde su odvojeni od svojih članova porodice. Deportacije pogotovo teško pogađaju decu, među kojom malo ko ostaje u školi zbog manjka jezičkih veština, razlika u nastavnom programu i siromaštva.\n„Evropa šalje pripadnike najranjivije grupe sa Kosova natrag u naručje diskriminacije, ekskluzije, siromaštva i raseljenja", rekla je Wanda Troszczynska-van Genderen, istraživač za Zapadni Balkan pri Human Rights Watch-u. „Ako su evropski lideri ozbiljni u pogledu poboljšanja teške situacije u kojoj se Romi, Aškalije i Egipćani nalaze, trebalo bi da obustave deportacije na Kosovo, te da obezbede odgovarajuću podršku onima koji su već poslati natrag".\nOko 50.000 Roma, koji uglavnom govore srpski jezik, i dve manjinske grupe koje govore albanski jezik - Aškalije i Egipćani, koji tvrde da svoje poreklo vode iz antičkog Egipta, deportovano je na Kosovo od 1999. godine. Izgledi su da će ova brojka nastaviti da raste, pri čemu se samo u Nemačkoj čak 12.000 ljudi suočava sa deportacijom. Nedostatak pomoći od međunarodnih donatora i kosovskih vlasti onima koji su deportovani znači da teret pomoći tim ljudima nakon što pristignu na Kosovo pada na pleća romskih, aškalijskih i egipćanskih zajednica na Kosovu, koje pretežno žive u krajnjem siromaštvu.\nRomi, Aškalije i Egipćani su oduvek, kroz istoriju, bili najsiromašnija i ekonomski, politički i društveno najmarginalizovanija manjina na Kosovu. Tokom proteklih godina, mnogi su bili raseljeni zbog rata, etničkog sukoba, krajnjeg siromaštva i političke nestabilnosti. Njihov broj se sa više od 200.000 pre rata 1999. godine smanjio na 38.000 danas. Romi su često bili na meti nasilnih napada, a neki kosovski Albanci-najveća etnička grupa u zemlji-s prezrenjem su ih odbacivali kao „saradnike" manjinske srpske populacije.\nNeki od njih su dobili izbeglički status u inostranstvu, a drugi su pod privremenim mehanizmima zaštite. Dok borave u Zapadnoj Evropi, Romi, Aškalije i Egipćani imaju uslove za život koji su neuporedivo bolji od onih na Kosovu. Njihova deca, često rođena u inostranstvu, uče jezik i usvajaju kulturu zapadnoevropskih zemalja u koje su došli. Često odrastaju ne naučivši da govore maternji jezik svojih roditelja.\nIpak, neki koji odlaze u druge zemlje ne uspevaju da dobiju azil ili im je privremena zaštita istekla, što ih izlaže riziku od deportacije. Neki od prisilnih povratnika ne mogu da pribave kosovska lična dokumenta i nemaju ni jugoslovenske, niti srpske lična isprave kojima bi se potvrdio njihov pređašnji boravak na Kosovu, a to ih čini de facto licima bez državljanstva, i to često tokom dužeg vremenskog perioda.\nU aprilu, generalni sekretar Ujedinjenih nacija Ban Ki-Mun je kritikovao deportacije, rekavši da destabilizuju bezbednosnu situaciju na Kosovu i pogoršavaju probleme sa kojima se suočavaju ove manjinske grupe na Kosovu. Komesar za ljudska prava Saveta Evrope, Tomas Hamarberg, i Evropski parlament takođe su ove godine zatražili obustavu povrataka dok se uslovi ne poprave.\nU smernicama Agencije za izbeglice Ujedinjenih nacija se zemlje pozivaju da ne deportuju Rome, te se kaže bi Aškalije i Egipćane trebalo vraćati jedino nakon individualne procene rizika i postepeno, uzimajući u obzir ograničen kapacitet Kosova da ih prihvati.\n„Sve je snažniji konsenzus da se ovim deportacijama Romi, Aškalije i Egipćani dovode u rizičnu situaciju kao i da se pogoršavaju uslovi života za one koji su već na Kosovu", rekla je Troszczynska-van Genderen. „Odgovornosti vlada članica Evropske unije ne prestaju na njihovim granicama. One i ostali donatori se moraju usredsrediti na poboljšavanje uslova na terenu umesto na slanje tih ljudi natrag gde će se naći u očajnoj situaciji".\nOd 2009. godine, Vlada Kosova je potpisala sporazume o readmisiji sa Nemačkom, Belgijom, Francuskom, Norveškom i Švajcarskom, pri čemu se trenutno pregovara o dodatnim sporazumima. Kosovu je stalo da osnaži svoje veze sa Evropskom unijom i drugim evropskim zemljama. Ovi sporazumi, i odsustvo provere na strani Kosova pre prisilnih povrataka, otvaraju vrata još većem broju deportacija, stvaraju realan rizik za kršenja ljudskih prava i pogoršavaju ionako krizne uslove za deportovana lica, njihove porodice i širu kosovsku zajednicu.\nU izveštaju se iznosi da vlasti na Kosovu doprinose problemima sa kojima se suočavaju vraćeni Romi i ostali time što propuštaju da insistiraju da vlade zemalja koje deportuju ova lica pomognu u stvaranju odgovarajućih uslova na Kosovu za prisilne povratnike. Kosovo takođe nije preduzelo odgovarajuće korake oko regulisanja povrataka i pomoći onima koji se vraćaju da se reintegrišu u društvo.\nStrategija osmišljena 2007. godine za reintegraciju prisilnih i drugih povratnika nije sprovedena, a kosovske vlasti su malo toga postigle u pogledu svoje šire strategije, takođe osmišljene 2007. godine, za unapređenje prava romske, aškalijske i egipćanske zajednice u celini.\nU izveštaju se preporučuje:\nmoratorijum bez odgode na prisilne povratke dok se uslovi ne poboljšaju;\nurgentne mjere za pružanje pomoći onima koji su vraćeni;\npuna implementacija strategija Vlade Kosova za integraciju prisilnih povratnika i romskih, aškalijskih i egipćanskih zajednica u celini.\nDeportacije iz Nemačke su se pokazale kao posebno kontroverzne, imajući u vidu nedavnu raspravu u nemačkom Bundestagu na kojoj su opozicione stranke i nevladine organizacije osudile takvu politiku.\nNedavna promena politike u pogledu deportacija na Kosovo u nemačkoj pokrajini Severnoj Rajni - Vestfaliji, gde boravi skoro 40 odsto kosovskih Roma, Aškalija i Egipćana koji se nalaze u Nemačkoj, ukazuje da je reforma moguća. U septembru, ministarstvo unutrašnjih poslova ove nemačke pokrajine izdalo je uredbu u kojoj se, uprkos tome što se ne nalaže trenutna obustava deportacija, priznaje potreba za specijalnom zaštitom kosovskih grupa, zahtevaju individualne provere pre povratka i preporučuje da se ne deportuju deca školskog uzrasta.


Vrlo sam uveren da će Srbija otvoriti poglavlja do kraja godine\nBeta\t 10. novembra 2015. 10:25\nEvropski komesar za proširenje Johanes Han izjavio je danas u Briselu da je “vrlo uveren” da će prva poglavlja u pregovorima o članstvu Srbije u EU moći da budu otvorena još ove godine.\nHan je danas u spoljnopolitičkom odboru Evropskog parlamenta predstavio Paket proširenja – godišnje izveštaje Evropske komisije o Zapadnom Balkanu i Turskoj i nagalsio da je “Srbija ostvarila krupne korake na putu ka EU što ju je pribižilo i otvaranju prvih pregovaračkih poglavlja”.\n“Srbija je dovršila akcione planove (za poglavlja), postigla ključne sporazume sa Kosovom i bila je vrlo konstruktivna u razvijanju regionalne saradnje sa susedima, a pokrenula je i ambicioznu ekonomsku reformu”, rekao je Han.\nEvropski komesar je istakao i da “Srbija efikasno deluje u izbegličkoj krizi i relativno dobro izlazi na kraj sa prilivom izbeglca bez presedana”.\n“Očekujemo da Srbija odlučno krene napred u reformama, posebno u pravosuđu, borbi protiv korupcije i organizovanoog kriminala, uklanjanju diskriminacije kao i reformi javne uprave i ekonomije”, naveo je evorpski komesar.


Klasik za oproštaj - Sport - Dnevni list Danas\nPočetna » Sport » Klasik za oproštaj\nVečiti vaterpolo rivali Srbija i Mađarska u test utakmici na beogradskom Tašu (18.00, RTS)\nKlasik za oproštaj\nZa razliku od većine drugih sportova i reprezentacija, u vaterpolu direktni protivnici ne beže jedni od drugih uoči velikih takmičenja, nego se često međusobno testiraju u kontrolnim utakmicama ili čak sparinguju na zajedničkim treninzima.\n0Piše: DanasOnline 21. jula 2016. 11.45\nTako će večiti rivali i divovi ove vodene igre, Srbija i Mađarska, bez obzira na zakazan duel u uvodnom kolu Olimpijskih igara u avgustu večeras „udariti“ jedni na druge u prijateljskom duelu na beogradskom Tašmajdanu.\n– Mađari su vrhunska ekipa i sigurno je da će nam zajednički rad koristiti. Igramo na startu Igara, ali je dobro da se i sada vidimo – objašnjava poentu ovih duela Dejan Savić, sa selektorske klupe Srbije, koja trenutno objedinjuje titule sa Evropskog i Svetskog prvenstva i u Svetskoj ligi.\nPoznajući takmičarski duh obe ekipe i njihovo istorijsko suparništvo sigurno je da se nijedna neće previše štedeti, a ljubitelji vaterpola uživati u potezima nekih od najboljih igrača današnjice. I, da doživljaj bude još lepši, u ambijentu bazena koji je, uz budimpeštanski Margit Siget i dubrovački Gruž, jedna od najvećih vaterpolo Meka na svetu. U srpskom Hramu vaterpola igrani su između ostalog šampionat sveta 1973, Svetski kup 1979. i 2002, završnica Svetske lige 2005. i Evropsko prvenstvo 2006. godine, a slučaj je hteo da umesto iz Smedereva (zbog hladne vode) „plavi delfini“ i komšije put Rio de Žaneira krenu sa čuvenog Taša.\nSlobodan Nikić: Oproštaj po meri „čoveka iz senke“\nZemaljski raj za vaterpoliste


Turska vojna ofanziva protiv kurdskih ekstremista u Iraku\nTanjug 18. aprila 2022. 06:44\nANKARA – Turska je pokrenula novu združenu, kopneno-vazdušnu prekograničnu ofanzivu protiv kurdskih esktremista u severnom Iraku, potvrdio je rano jutros ministar odbrane Turske.\nU intervjuu za tursku državnu novinsku agenciju Anadolu, Akar je objasnio da je turska vojna operacija usmerena na regione Metina, Zap i Avasin-Basjan u severnom Iraku i uključuje angažovanje komandosa koji su se, prema njegovim rečima „infiltrirali sa kopna“, prenosi Rojters.\n„Do sada, naša operacija se odvija uspešno i u skladu sa planovima. Ciljevi identifikovani u prvoj fazi su ostvareni“, rekao je ministar odbrane Turske, ali nije obelodanio podatke o žrtvama.\nCilj operacije nazvane Čelična kandža je, prema rečima Akara, „sprečavanje terorističkih napada i obezbeđivanje turske granične bezbednosti“.


DOBRE VESTI - SVE SMO BLIŽE DVA KLUBA U LŠ: Evo ko sve pomaže "večitima" | Novosti.RS\nOlimpijakos je na "Velodromu" poražen od Olimpika (1:2), iako je vodio na poluvremenu! Ovakav epilog umnogome može da doprinese tome da Srbija prvi put u istoriji ima dva kluba u kvalifikacijama za Ligu šampiona!\nNaime, da bi se to i definitivno desilo od sezone 2021/2022, važno je da Crvena zvezda stigne do osmine finala Lige Evrope ili u još boljem slučaju do četvrtfinala mlađeg UEFA takmičenja, čime bi pomogla drugoplasiranom klubu Superlige (trenutno Partizan).\nS obzirom na to da se srpski klubovi takmiče sa grčkim i kiparskim za to famozno 15. mesto, koje obezbeđuje dve ekipe u kvalifikacijama za elitu, vrlo je važno da timovi iz te dve zemlje ostvaruju loše rezultate. Kipar nam trenutno beži za 1.5 bodova, ali Omonija je gotovo sigurno već ispala iz grupne faze Lige Evrope, pa to ne bi trebalo da nam predstavlja problem.\nMeđutim, Grci i dalje imaju tri ekipe u evrokupovima – Olimpijakos u Ligi šampiona, AEK i PAOK u Ligi Evrope. crveno-beli iz Pireja su dobro počeli u "C" grupi najelitnijeg fudbalskog ranga, imaju i dalje dobru šansu da se plasiraju u Ligu Evrope, kao prošle sezone sa trećeg mesta u grupi LŠ, ali poraz od slabašnog Marseja, negativnog rekordera Lige šampiona po broju uzastopnih negativnih rezultata, značajno im je otežao situaciju.\nAko u poslednjem kolu ne ostvare pozitivan rezultat u duelu sa Portom, a Marsej ga ostvari na meču protiv Mančester Sitija (kome taj duel neće ništa značiti), Pirejci ostaju bez evropskog proleća.\nTakođe, PAOK i AEK se nalaze u nezavidnim pozicijama u svojim grupama Lige Evrope. AEK je praktično jednom nogom već ispao, dok se PAOK i dalje bori, ali videćemo koliko će imati snage u poslednja dva meča sa Omonijom i Granadom. Suštinski, za srpski fudbal bi remi u četvrtak između PAOK-a i Kiprana bio savršen rezultat, jer bi praktično i jedne i druge ostavio ispod zacrtanog cilja.\nfudbal Liga šampiona FK Partizan FK Crvena zvezda


Naime, Cezar Pagani, fudbaler argentinskog niželigaša Kordobe, pretio je pištoljem treneru tima Kristijanu Neiri, jer ga ovaj nije uvrstio u startnu postavu.\nZbog izuzetno traumatičnog događaja koji je preživeo, Neiri nije preostalo ništa nego da da otkaz, što je potvrdio i predsednik ovog kluba.\nO celom događaju obaveštena je i policija, koja ispituje slučaj, a trenutno oko stadiona dežura nekoliko pripadnika bezbednosnih snaga, kako se nešto slično ne bi ponovilo.\nPagani je i od ranije bio poznat po pretnjama rukovodicima ekipe, ali ovog puta je, očigledno, baš preterao.\nIndijski fudbal u razvoju: Krespo najplaćeniji igrač, Robiju Fauleru “sića“\nNova Premijer liga Indije nedavno je ugledala svetlost dana, sastoji se od šest timova, koji su okupili nekadašnje zvezde evropskog i svetskog fudbala, i ne žali novac kako bi stekli što veću popularnost.\nFudbalska reprezentacija Čilea nastavlja da živi svoj san o trećoj uzastopnoj tituli na Kopa Amerika.


Žene i posao u Srbiji: Majka i vlasnica privatnog biznisa - „nije laka kombinacija" - BBC News na srpskom - Dnevni list Danas\nPočetna » BBC News na srpskom » Žene i posao u Srbiji: Majka i vlasnica privatnog biznisa – „nije laka kombinacija“\n1Piše: BBC News na srpskom 25. februara 2021. 10.52\n„Primala sam 15.000 dinara kao naknadu za porodiljsko, od čega sam plaćala doprinose, što je značilo da mi je ostajalo 3.000-4.000 dinara, jedva za pelene“, kaže Ilić za BBC na srpskom.\nDodaje da je uredno plaćala obaveze prema državi, kao i radnicu koja je radila kod nje u agenciji.\n„Plaćala sam i njene doprinose, tako da ona sada ima naknadu u vrednosti od 100 odsto plate“, kaže ona.\nNije lako, dodaje, širiti porodicu i imati firmu i da je u nekim trenucima razmišljala i da zatvori.\nŽene čine 30 odsto svih preduzetnika u Srbiji, pokazuju podaci istraživanja u okviru projekta Adiko 100 najvećih iz 2019. godine.\nMilena Rančić, predsednica skupštine Udruženja računovoća i knjigovođa Srbije (URIKS), kaže da se majci-preduzetnici isplaćuje samo neto deo, odnosno država joj ne plaća doprinose.\n„Ako ona sama ne uplati doprinose, neće imati ni staž, ni zdravstveno osiguranje dok je na porodiljskom“, kaže Rančić za BBC na srpskom.\nGlavne razlike su u tome da se zaposlenoj ženi uplaćuju puni doprinosi sve vreme odsustva i to što ima pravo na dve godine odsustva i naknade za treće dete, dok preduzetnica dobija samo neto deo.\n„Niko joj ne isplaćuje doprinose, osim ako to ne uradi sama, ne ide joj staž i ima samo godinu dana odsustva koje god da joj je dete po redu“, kaže Rančić.\nPorodiljsko traje do detetovog 3. meseca, a onda počinje period nege deteta koji ističe kada dete napuni godinu dana.\nNaknade se računaju od rođenja deteta, a ne od dana otvaranja porodiljskog, iako porodiljsko i nega deteta zajedno takođe traju godinu dana.\nRančić kaže da je iz Sekretarijata za socijalnu zaštitu grada Beograda dobila informaciju da suprug majke preduzetnice nema pravo da preuzme negu deteta, jer se privatne preduzetnice Zakonom o radu karakterišu kao nezaposlene.\nPorodilje kao „kolateralna šteta“\nTada je Ratko Dmitrović, ministar zadužen za brigu o porodici, napisao na Tviteru da su porodilje „kolateralna šteta“.\nTatjana Macura iz Incijative „Mame su zakon“ kaže da je posle razgovora sa ministarkom za rad i socijalna pitanja, doktorkom Darijom Kisić-Tepavčević i ministrom Ratkom Dmitrovićem dobila informaciju da će se, ukoliko bude podrške Ministarstva finansija i Vlade, menjati odredbe za poljoprivredne osiguranice, za majke koje su rodile decu sa invaliditetom i za one koje zarađuju više od tri prosečne zarade.\n„Najava je da će ove izmene biti sredinom ove godine, u junu ili julu“, kaže Macura.\nNapominje da neke izmene odredbi za majke preduzetnice za sada nisu najavljene.\nRančić iz URIKSA jedan deo rešenja vidi u tome da otac deteta preuzme korišćenje odsustva radi nege deteta koje počinje od bebinih tri meseca života.\n„U slučaju kada tata koristi odsustvo radi nege deteta, radi se nov obračun na osnovu njegovih primanja 18 meseci pre počinjanja porodiljskog preduzetnice“, objašnjava Rančić.\nDodaje da ako je tata zaposlen kod nekog poslodavca, ima sva prava koja ima i zaposlena žena.\n26. februara 2021. u 01.28\nNe shvatam poentu ovog teksta. Ako nešto nemaš snage i mogućnosti da uradiš onda nemoj ni da krećeš sa time, to je puno bolje nego da posle kukaš do neba i svi su ti krivi.


Francuska: Privedeno pet maloljetnika osumnjičenih za napad na jevrejsko groblje – Haber.ba\nFrancuska: Privedeno pet maloljetnika osumnjičenih za napad na jevrejsko groblje\nFrancuska policija uhapsila je pet maloljetnika osumnjičenih za nedavni napad na jevrejsko groblje u mjestu Sarre-Union u blizini francusko-njemačke granice, javlja Anadolu Agency (AA).\nFrancuski tužilac Philippe Vannier je saopćio da se radi o pet osumnjičenih maloljetnika u životnoj dobi od 15 do 17 godina koji ranije nisu imali zakonske prestupe, ali da se dvojica dovode u vezu sa nekim radikalnim grupama.\nVannier je kazao da se napad na groblje u francuskoj regiji Bas-Rhin u mjestu Sarre-Union desio u četvrtak i da je u njemu oštećeno više od 250 nadgrobnih spomenika.\nNapad su osudili francuski predsjednik Francois Hollande, premijer Manuel Valls i generalni sekretar Vijeća Evrope Thorbjorn Jagland.\nPredsjednik Hollande bi sutra trebao i posjetiti ovo groblje na krajnjem sjeveroistoku zemlje.\nTeme:Francuska, jevrejsko groblje, osumnjičeni


Zašto vam je vitamin C neophodan u nezi kože i kako odabrati pravi proizvod? - GRAZIA Srbija\nZašto vam je vitamin C neophodan u nezi kože i kako odabrati pravi proizvod?\nVreme je da svoju kožu počastite vitaminom C, ukoliko niste do sada. Ovaj moćni sastojak zaglađuje neujednačen ten, daje čvrstinu, lep ton kože, poboljšavajući opšte stanje lica, dajući mu zdrav sjaj i blistavost.\nSvi znamo da je vitamin C odličan za imuni sistem i opšte zdravlje. Ali vitamin C ima izuzetna svojstva koja prijaju i našoj koži. Antioksidativno dejstvo čini vitamin C ključnim za zdravlje kože. Kada se doda u svakodnevnu rutinu, on pomaže u pružanju širokog spektra prednosti koje održavaju kožu mladalačkom i svežom. Kao što i sami znate, naravno da ništa ne može da se dogodi preko noći, niti postoji čarobni štapić u nameri da budemo zadovoljne izgledom, već mora da se uloži trud, bude revnosan i redovan u korišćenju proizvoda, u ovom slučaju vitamina C, kako bi postigli željene rezultate.\nKako sve vitamin C deluje na kožu\nZagađivači vazduha uzrokuju oštećenje ćelija kože, a vitamin C je tu da pomogne u zaštiti od oštećenja izazvanih slobodnim radikalima, dok ih neutrališu kako bi usporili vidljive znake starenja. Slobodni radikali su u osnovi nespareni elektroni koji su hemijski nestabilni i pokušavaju da pronađu druge elektrone da im pomognu da se stabilizuju. Na vašu nesreću, ove dosadne nanočestice obično pribegavaju krađi elektrona iz drugih ćelija - poput onih u vašoj koži.\nVitamin C visoke koncentracije pomaže da se koža vidno posvetli tako što umanjuje pojavu tamnih fleka i promene boje kože. Sa svojim moćnim antioksidativnim svojstvima, vitamin C radi na izjednačavanju tona kože i osvetljavanju celokupan ten, ostavljajući kožu blistavom i sjajnom.\nSmanjuje znake starenja\nRedovnom upotrebom proizvoda koji sadrže vitamin C vidljivo se smanjenju znakovi starenja, poboljšava se izgled finih linija, bora i tamnih fleka. Vlaženje kože sa vitaminom C pomaže u obnavljanju prirodnih lipida kože i obnavljanju prirodne barijere kože, što daje mekšu teksturu lica i povećano zadržavanje vlage.\nKako odabrati proizvod sa vitaminom C i koraci nege\nDa li ste spremni da dodate ovaj čudesni sastojak u svoju dnevnu rutinu? Ako jeste, morate znati da, kao i kod većine stvari, nisu svi proizvodi sa vitaminom C isti, zbog čega je važno da znate na koje elemente treba obratiti kada birate novi proizvod. Prvo, obavezno potražite stabilizovane preparate vitamina C, jer nestabilizovani rastvori mogu izazvati iritaciju i na kraju biti štetni za vašu kožu. Slično tome, uvek treba kupovati proizvode koji su upakovani tako da štite proizvod od sunčeve svetlosti, što sprečava preranu oksidaciju vitamina.\nSerumi - Kao najefikasniji proizvod, ključno je pronaći onaj sa većom koncentracijom aktivnih sastojaka i manjim molekulima, što pomaže da dublje prodre u kožu. Možete potražiti serum koji sadrži L-askorbinsku kiselinu, jer je to najčistiji oblik vitamina C i pruža superiornu antioksidativnu odbranu u poređenju sa bilo kojim od njegovih derivata kiseline.\nPiling - dodajte ovaj korak samo dva puta nedeljno kako biste pomogli u uklanjanju mrtvih ćelija kože, koje bi mogle začepiti pore i umanjiti lep zgled kože. Ključ za korišćenje proizvoda za piling je da ih ne trljate previše, jer bi to moglo da stvori mikroabrazije na epidermu, koje bi se mogle inficirati i dovesti do izbijanja akni.\nToner - ovi proizvodi su dizajnirani da uklone sve ostatke koje ostavlja vaše sredstvo za čišćenje, pored brisanja soli, hlora i hemikalija koje se mogu naći u vodi iz slavine koje mogu dehidrirati kožu.\nHidratantna krema - Završite ritual nege ravnomernim nanošenjem hidratantne kreme na lice i vrat, kako bi koža ostala gipka.\n#vitamin c za lice\n#vitamin c i koža


Udruženje toplana Srbije: Toplane sremne za grejnu sezonu, dogodine možda počne ranije\nUtorak , 2018-10-02 | 14:11:32\nOn je za agenciju Beta rekao da je 35 od 60 toplana u Srbiji obavilo "funkcionalne probe", a ugovore o nabavci energenata za celu godinu potpisale su neke koje koriste mazut i ugalj koji mogu da se skladište.\nNaveo je da manje probleme u pripremi početka grejne sezone ima jedino toplana u Negotinu zbog havarije na "vrelovodu", pa je neizvesno kada će početi grejanje 300 stanova što je 20 odsto njenih potrošača.\nBeogradske toplane su, po njegovim rečima, nabavile i lagerovale mazut.\nBeogradjani, kada počne grejanje, rekao je on, ne mogu da računaju da će im se stanovi zagrejati za dva sata jer je "sistem za grejanje u Beogradu velik, ne greje se preko godine i ne može da se brzo zagreje".\nStojanović je istakao je da će se iduće godine razmišljati o promeni datuma početka grejne sezone sa 1. oktobra na 20. ili 25. septembar.\nPo propisima, grejna sezona počinje 1. oktobra pod uslovom da tri dana uzastopno prosečna temperatura bude ispod 12 stepeni Celzijusovih.\n"Toplane nisu mogle da na zahtev gradjana krše propise i započnu grejanje pre no što je to predvidjeno propisima, iako je bilo hladno tokom septembra", rekao je Stojanović.\nOn je ocenio da je zabrinjavajuće to što je mazut od polovine aprila poskupeo 28 odsto, a prirodni gas za 12 odsto.\n"Cena mazuta se menja svakodnevno, a gasa kvartalno i vezana je za kurs dolara, pa se može očekivati da i dalje ti energenti poskupljuju", rekao je Stojanović.\nUkupni dugovi toplana u Srbiji za energente i radove iznose oko 30 milijardi dinara, a potraživanja su oko 35 milijardi, od čega se od potrošača u stambenom prostoru potražuje 18 milijardi dinara, a ostalo su dugovi komercijalnih kupca, industrije i povlašćenih korisnika.\nDirektor šabačke toplane Slobodan Jerotić rekao je da je ta toplana "funkcionalne probe" obavila još sredinom septembra, a da će po gradskoj odluci grejanje početi kada prosečna temperatura bude tri dana uzastopno ispod 14 stepeni.\n"Šabačka toplana je značajno smanjila nenaplaćena potraživanja, a nema ni dugova prema Srbijagasu, ni prema izvodjačima radova na remontu sistema", rekao je Jerotić.\nDirektor toplane u Majdanpeku Djordje Roškić rekao je da su obavljene probe rada sistema i da je nabavljeno gorivo za početak sezone.\nDodao je da uspevaju da naplate oko 85 odsto potraživanja i da se trude da povećaju naplatu zbog čega pokreću i tužbe.\nmile 2018-10-03 14:32:01\nleden radijator za neplatise\nvlada 2018-10-02 14:34:11\nhladan radijator 13 rebara


Kragujevčani svečanim koncertom obeležili - “Sećanje na heroje” - Humanitarniradio.inf\nKragujevčani svečanim koncertom obeležili – “Sećanje na heroje”\nU svečanoj sali Prve kragujevačke gimnazije, povodom obeležavanja 9. maja, Dana pobede nad fašizmom u organizaciji Udruženja sunarodnika i prijatelja Rusije „Svet“ priređen je koncert pod sloganom “Sećanje na heroje”.\nOvaj umetnički i scenski događaj, je deo međunarodne manifestacije ’’Besmrtni puk’’. „Besmrtni puk“ je svetski fenomen sa veličanstvenim ciljem: sačuvati sećanja na heroje Velikog Otadžbinskog rata.\nU ime grada, svečanost je otvorila dr Gordana Damnjanović, članica Gradskog veća za zdravstvo i socijalnu zaštitu. U svom obraćanju prisutnima, istakla je da\nDan pobede nad fašizmom ceo svet slavi. Slavi sve one heroje i vojnike koji su bili na pravoj strani sveta, pravoj strani života i zlatnim slovima ispisali stranice istorije koje donosi mir. Naglasila je da ovakve manifestacije nam ne dozvoljavaju da zaboravimo velika dela: herojstvo, bratstvo, prijateljstvo od iskona, koje traje između srpskog i ruskog naroda. Naš zadatak je da sačuvamo ono što je sveto, a to je dan koji je doneo pobedu nad fašizmom.\nGrad Kragujevac sa svojim prijateljima iz Rusije iz godine u godinu ga obeležava, jer želimo da nova pokoljenja pamte i prenose značaj ovog datuma budućim generacijama. Samo narodi koji cene i poštuju svoju prošlost imaju pravo da veruju i da se raduju još boljoj budućnosti. U ime prijateljstva ruskog i srpskog naroda, u ime položenih života koji snagom svoje žrtve pronose ideju mira i slobode i humki koje se nalaze na teritoriji našeg okruga, današnja manifestacija je njima u čast. ’’Sećanje na heroje’’ je njen naziv, a svi mi moramo biti heroji danas, jer samo herojskim činom praštanja i čuvanja tradicije, kulture, umetnosti i svega što je vredno za jedan narod, predstavlja zalog za budućnost”, poručila je Gordana Damnjanović, članica Gradskog veća.\n“Besmrtni puk” marširao ulicama Kragujevca\nNacionalni dan dobrovoljnih davalaca krvi je „obeležen“ sa 64 jedinice krvi


Incko u maju tražio sankcije za Dodika i još deset zvaničnika Republike Srpske - Region - Dnevni list Danas\nPočetna » Svet » Region » Incko u maju tražio sankcije za Dodika i još deset zvaničnika Republike Srpske\nBrisel nije reagovao na pismo bivšeg Visokog predstavnika\nR. D. 31.10.2021. 15:07\nBivši visoki predstavnik za BiH Valentin Incko predložio je 17. maja čelnicima Evropske unije da sankcionišu nekoliko zvaničnika Republike Srpske – Milorada Dodika i Igora Žunića iz SNSD-a, Dragana Čavića iz NDP-a, Nedeljka Čubrilovića, Spomenka Savanovića (DEMOS), Nenada Nešića i Duška Ivića iz DNS-a, Nenada Stevandića i Kostadina Vasića iz Ujedinjene Srpske te Petra Đokića i Dalibora Stevića iz Socijalističke partije, piše istraga.ba.\nIpak, dodaje se, službeni Brisel na ovaj zahtev Incka nije odgovorio.\n„Primoran sam da tražim sankcije EU kako bih zaštitio Bosnu i Hercegovinu“, napisao je Incko u pismu upućenom Džozepu Borelu, visokom predstavniku EU za spoljnu politiku i bezbednost, prenosi sarajevski portal.\nIako se, kako je naveo u pismu, „tokom duže od 12 godina suočavao s raznim problemima u procesu sprovođenja mirovnog sporazuma, do danas nisam tražio primenu evropskih sankcija za kršenje Dejtonskog mirovnog sporazuma“. Nažalost, kako piše, „sada sam primoran da tražim primenu sankcija EU kako bih obranio BiH, Dejtonski mirovni sporazum, kriterijume iz Kopenhagena, ali i univerzalne civilizacijske vrednosti, kako bih dalje sprečio veličanje osuđenih ratnih zločinaca u BiH”.\nIncko navodi i da angažman međunarodne zajednice pod vođstvom EU i SAD ostaje ključan za usvajanje reformi nužnih za evrointergacije. “Međutim, dok ti napori traju, imali smo velikih poteškoća u rešavanju brojnih izazova Dejtonskog mirovnog sporazuma, koje je sve teže nositi bez snažnije međunarodne prisutnosti. Verujem da je zato vreme za razmatranje mogućnosti i korišćenje alata koje međunarodna zajednica još uvek ima na raspolaganju.\nPovod za Inckovo pismo Borelu bili su, navodi istraga.ba, zaključci Narodne skupštine Republike Srpske, doneseni na sednici nekoliko dana ranije, po kojima se odbija zahtev Visokog predstavnika i podržava ranije odluke Odbora za 25. godišnjicu Narodne skupštine Republike Srpske.\nZaključke, kojima se podržava prvobitna odluka ad hoc skupštinskog tela koje je ranije odlučilo da nagradi trojicu osuđenih ratnih zločinaca, potpisali su predsednici klubova poslanika SNSD-a, NDP-NPS-a, DEMOS-a, DNS-a, Ujedinjene Srpske i SP-a.\nPolitički čelnici, piše dalje Incko, još uvek se ne suočavaju s posledicama za svoje destruktivno delovanje, dok trenutna situacija snažno sugeriše da se sadašnji pristup samo pozitivnih podsticaja bez “štapa” ili drugih kaznenih mera mora preispitati. Naprotiv, „te se politike nagrađuju i omogućuju onima na vlasti da ostanu na vlasti”, napisao je Incko, prenosi sarajevski portal.\nIncko je i tada, ukazuje se, naveo da spominjanje mirnog razlaza uz istovremeno pozivanje na povlačenje međunarodne vojne prisutnosti i poziv na formiranje Vojske RS-a, vidi kao pretnju suverenitetu i teritorijalnom integritetu BiH, a time i miru i stabilnosti BiH.\nMilorad DodikSankcijeValentin InckoSarajevo


Kako i ne bi, kada je tokom igračkih dana bio deo najvećih evropskih pohoda Partizana u novijoj istoriji. Sa saborcima iz Humske nemoguće misije pretvarao je u moguće! Te 2003. godine izabranici Lotara Mateusa poraženi su u Humskoj sa 1:0 protiv Njukasla u poslednjem kolu kvalifikacija za elitno takmičenje, a zahvaljujući golu Ilieva na asistenciju tadašnjeg, ali i sadašnjeg kapitena Saše Ilića, “parni valjak” je pobedio. Igrali su se penali na “Sent Džejms Parku”, a crno-beli su se plasirali u Ligu šampiona.\n- Ako smo mogli da se plasiramo protiv Njukasla, možemo i do plej-ofa elitnog takmičenja preko Olimpijakosa. Verujem da Partizan može do podviga protiv šampiona Grčke, ali u trijumf moraju da veruju i igrači. Videli smo da možemo da se nadigramo sa Atinjanima u Humskoj, jer smo dominirali između dva primljena gola. Na “Karaiskakisu” svaki pojedinac mora da bude na visini zadatka kako bismo prošli u narednu rundu. Svi naši golgeteri moraju da se aktiviraju - rekao je Iliev za Blicsport.\nPartizan je i 2010. pred revanš u Briselu protiv Anderlehta imao nepovoljan rezultat, pošto je sa šampionom Belgije remizirao (2:2) na svom terenu, a nekadašnji krilni fudbaler tada je bio deo čete Aleksandra Stanojevića.\n- Igrao sam i protiv Anderlehta, a rezultat iz prvog meča poslednjeg kola kvalifikacija nam nije išao na ruku. Tada smo, takođe, verovali da možemo da se domognemo Lige šampiona i da zaslužujemo da slušamo čuvenu himnu u Humskoj. Uspeli smo da odigramo 2:2 u Belgiji i ponovo preko penala do evropskog krema. Uživao sam u svim mečevima grupne faze i nema boljeg motiva za igrače da ove srede daju maksimum i ostave srce na terenu - podvlači Iliev.\nPRED REVANŠ SA OLIMPIJAKOSOM Saša Ilić za Blicsport: Da ne verujem u podvig, ne bih ni igrao fudbal\nVRELA UVERTIRA Navijači Olimpijakosa uvredama dočekali crno-bele, pogotovo golgetera\nMiroslav Đukić ne može da računa Leonarda koji je ostao u Beogradu zbog povrede, ali i transfera u francuski Mec. Bez Brazilca u timu šanse Partizana su umanjene, ali i dalje postoje. U sportu je sve moguće, pa tako i da gledamo crno-bele u Ligi šampiona.


Sudovi u RS-u odbijaju tužbe logoraša iz Tuzlanskog kantona - Klix.ba\nBiH Sudovi u RS-u odbijaju tužbe logoraša iz Tuzlanskog kantona\nSudovi u RS-u odbijaju tužbe logoraša iz Tuzlanskog kantona\n6.2.2013. u 16:54\nPredstavnici Saveza logoraša Tuzlanskog kantona tvrde da su suočeni s brojnim problemima zbog tužbi koje su pred sudovima u Republici Srpskoj (RS) podnijeli za naknadu nematerijalne štete, ističući da im se tužbe odbijaju zbog zastare.\nNajveći problemi, kako je kazao Jasmin Mešković, predsjednik Saveza logoraša u Tuzli, odnose se na odbijanje tužbi i to u sudovima u Bijeljini i Banjoj Luci.\n"Tretman logoraša na sudovima u FBiH i RS- u nisu isti", istakao je Mešković, pojasnivši da se medicinsko vještačenje u RS-u plaća 500 maraka, a u sudovima u Federaciji od 80 do 250 KM.\nAdvokat Saveza logoraša Tuzlanskog kantona Amir Mešić rekao je da u puno većem procentu logoraši koji su podnijeli tužbe pred sudovima u Federaciji dobijaju i naplaćuju nematerijalnu štetu u odnosu na one koji su tužbe podnijeli na području RS-a.\n"Sva medicinska dokumentacija koja se dostavi u sudski spis nesporna je. Sporna su tumačenja svih prvostepenih sudova na području RS-a koji ne prihvataju apsolutnu zastaru za taj vid štete u trajanju od 20 godina", pojasnio je Mešić.\nZa većinu tužbi koje su podnesene 2007. godine, kazao je Mešić, sudovi u RS-u su utvrdili da je objektivni rok zastare protekao, pa su presude odbijajuće.\nUnatoč ovakvim presudama, u Savezu logoraša Tuzlanskog kantona su naglasili da će nastaviti tražiti svoja prava i pred Sudom u Strasbourgu, saopćio je BIRN- Justice Report.


Putin: Moskva ne menja stav o Siriji\nPutin je postavio pitanje žašto bi samo Rusija trebalo da preispita svoju poziciju prema Siriji\nPredsednik Rusije Vladimir Putin kaže da Moskva nije spremna da promeni svoj stav u vezi sa podrškom sirijskoj vladi.\nGovoreći uživo na ruskoj državnoj televiziji, Putin je postavio pitanje žašto bi samo Rusija trebalo da preispita svoju poziciju. Kako je rekao, "možda bi i partneri u pregovorima trebalo da ponovo procene svoju poziciju".\nRuski lider upitan je da li bi Moskva trebalo da revidira svoje poglede na Siriju posle stavljanja veta na tri rezolucije Saveta bezbednosti koje je podržao zapad, a čiji je cilj bio da se izvrši pritisak na predsednika Asada da prekine nasilje u kojem je do sada stradalo 20 hiljada ljudi. Ne imenujući zemlju, Putin je rekao da zapadne zemlje koje teže da svrgnu Asada podržavaju ekstremiste, uz čiju pomoć žele da ga sruše i to nazvao "veoma opasnom, kratkovidom politikom".\nTakođe danas, Sirijska opservatorija za ljudska prava sa sedištem u Londonu objavila je da su Asadove snage ponovo preotele od pobunjenika gradić na granici sa Jordanom, koji je korišćen za tranzit izbeglica, koje beže od građanskog rata.


You are here: Home / Vesti / NOVA KNJIGA – Naši fudbaleri na svetskim prvenstvima od Urugvaja do Rusije\nBeograd, 30. april – Dva i po meseca pred Svetsko prvenstvo u fudbalu čačanska „Pčelica“ i Bojan Ljubenović obradovali su svoje male čitaoce novom knjigom. Iz štampe je izašla publikacija „Naši fudbaleri na Svetskim prvenstvima – od Urugvaja do Rusije“.\nNa formatu A4 u punom koloru i na 32 strane autor je čitaoce podsetio na istorijat svetskih prvenstava u fudbalu, sa posebnim osvrtom na 11 turnira na kojima je učestvovala naša reprezentacija.\nKnjiga obiluje zanimljivim podacima i autentičnim fotografijama, a kao poseban poklon mali ljubitelji fudbala dobijaju poster za fotogafijama svih naših selekcija koje su učestvovale na Mundijalima.\nU duhu motivacijskih govora, kratak tekst na poleđini knjige o svom doživljaju fudbala potpisuje naš fudbalski as, Ilija Petković. Njegove ispovedne reči o „ispunjenju fudbalskog sna“ mogu biti zdrava i podsticajna poruka za sve male fudbalere.\nKnjiga se po ceni od 450 dinara može kupiti u svim knjižarama ili uz popust naručiti putem sajta www.pcelica.rs


Srbiju volimo - U čast belopalanačkog specijaliteta "Dani banice"\nU čast belopalanačkog specijaliteta "Dani banice"\nGastro-manifestacija „Dani banice 2018“ biće organizovana u periodu od 10.–12. avgusta 2018. godine u Beloj Palanci u parku „Vrelo. Manifestacija je takmičarskog karaktera i neguje običaje, kulturu i tradiciju ovog kraja Srbije.\nOve godine slavi se trinaest godina manifestacije, a posetioci imaće priliku da uživaju u brojnim iznenađenjima i bogatom kulturno-umetničkom programu. Manifestacija pokušava da sačuva od zaborava stare kulinarske recepte naših baka, te da ih prenese dalje kako su se oni i prenosili „s kolena na koleno“ kroz istoriju.\nOlimpijada za decu biće organizovana u petak gde će se naši najmlađi takmičiti u pripremi banice sa sirom.\nRadionica za decu biće organizovana u petak i nedelju gde najmlađi posetioci mogu da nauče da mese banicu zajedno sa našim promoterom Nenadom Gladićem(„Lepi Brka“). Najmlađe posetioce očekuje iznenađenje i radionica „Crtanje na brašnu“.\nTakmičenje u pripremi banica biće organizovano u subotu gde se takmičari mogu nadmetati u pripremi najbolje banice i to u četiri kategorije.\nOvogodišnje "Dane banice" obogatiće zvuci i glas Nede Ukraden (subota 11. avgust u 18.00h), Ane Bekute (subota 11. avgust u 21.00h), kao i prijatelja manifestacije orkestra Dejana Petrovića i Big Benda (nedelja 12. avgust u 21.00h)\nVeliki jubilej teatra "Joakim ...\n21/07/2013\t0 comment\nKragujevački Knjaževsko srpski teatar obeležiće dva veka od izvodjenja prve predstave "oca srpskog pozorišta" , Joakima Vujića, "Kreštalica" izvedene u peštanskom teatru Rundela. Prema najavi iz kragujevačkog pozorišta, 24 .avgusta u čast jubileja na velikoj sceni Joakim Vujić biće izvedena predstava "Noć u kafani Titanik" u režiji Nebojše ...\nČovek Božji - Sveti Aleksije\n30/03/2016\t0 comment\nKačarevska slaninijada - praznik ...\n04/02/2016\t0 comment\nVeliki značaj i uloga konjice u ...\n26/09/2014\t0 comment\n"Spletka i ljubav" večeras ...\n08/10/2013\t0 comment\nKragujevački dečji hor "Sveti ...\n10/04/2015\t0 comment\nDva veka od Drugog srpskog ustanka\n23/04/2015\t0 comment\nNarodne igre sa zapada Srbije\n27/11/2016\t0 comment\nPočinje snimanje prvog igranog ...\n08/03/2014\t0 comment\nHilandarska Bogorodica Odigitrija je prestona ikona: stajala je na ikonostasu Nemanjine crkve, gde i ikona Hrista Pantokratora, takođe ...\nManastir Dubnica, pravoslavni biser ...


Damir Čakar - Partizanopedia\nPonikao je u Rudaru iz rodnih Pljevalja, ali je još kao petnaestogodišnjak otišao u Budućnost, sa kojom će u szoni 1990/91 osvojiti Kup Jugoslavije za omladince (uz Čakara, najpoznatija imena iz te generacije Budućnosti su Viktor Trenevski i Miodrag Vukotić), pobedom na penale u finalu, nad ekipom Rijeke. U seniorskom fudbalu, afirmaciju je ipak stekao u matičnom Rudaru, sa kojim je u sezoni 1992/93 izborio plasman u prvu ligu. Ipak, prvoligaško iskustvo nije sticao igrajući za Rudar, pošto je te 1993. godine prešao u čačanski Borac, za koji će igrati sezonu i po, pre nego što januara 1995. dolazi u Partizan.\nOdlično je odigrao prolećni deo te sezone, dao je 7 golova na 12 utakmica, a najpoznatiji gol koji je postigao tog proleća, pokazaće se, bio je onaj iz penala, u 99. večitom derbiju. To je, naime, bio poslednji dosuđeni penal u derbijima za Partizan, u narednih 22 i po godine, sve do oktobra 2017. U naredne dve sezone Partizan osvaja titule, a Damir Čakar je najbolji strelac ekipe i jedan od najboljih u ligi. Navijačima Partizana u sećanju je posebno ostao po jakom šutu, verovatno najjačem u našem fudbalu u tog vreme.\nIz Partizana je otišao u leto 1997. godine, u francusku Šatero, sa kojim je te sezone ispao iz prve lige, a nakon sezone u drugoj ligi, kada nije mnogo igrao, vratio se u jugoslovenski fudbal, u ekipu Sartida iz Smedereva. Kako je bio povređen u to vreme, vrlo je malo igrao za Smederevce, a sledeću sezonu odigrao je, i to odlično, za Sutjesku. Posle godinu dana u Nikšiću, Damir Čakar se u leto 2001. godine, vratio u Partizan. Mada nešto manje ubojit nego u prvom mandatu u crno - belom dresu, Čakar je i sada bio jedan od najboljih strelaca ekipe i standardni član prve postave, barem u prve dve sezone po povratku u klub. Bio je deo tima koji je u sezoni 2003/04 izborio prvo učešće u Ligi šampiona, čak i strelac u penal seriji u Njukaslu, mada je tada već izgubio mesto startera, pošto su prednost imali mlađi Delibašić i Iliev. U februaru 2005. godine, vratio se u matični Rudar, za koji će odigrati još sezonu i po, da bi karijeru završio u Mogrenu, u sezoni 2007/08. U leto 2019. godine, postao je sportski direktor svog Rudara.\nDamir Čakar je rođen 28. juna 1973. godine u Pljevljima, sa Partizanom je osvojio 4 titule prvaka - 1996, 1997, 2002. i 2003. godine. Za reprezentaciju Jugoslavije nastupio je tri puta.\n1994/95 12 7 - - 12 7\n1995/96 32 16 7 2 - - 39 18\n1996/97 29 20 1 0 4 0 34 20\n2001/02 29 9 3 0 4 4 36 13\n2002/03 26 7 1 2 6 2 33 11\n2003/04 12 4 2 0 6 0 20 4\nUkupno 140 63 14 4 20 6 174 73\n1994/95 - Došao je u zimskom prelaznom roku.


JAŠA TOMIĆ - Predstavnici Srpske radikalne stranke juče su uručili ključeve novih kuća najugroženijim porodicama u selima Međa i Jaša Tomić. Zamenik Srpske radikalne stranke Tomislav Nikolić je predajući ključeve petočlanim porodicama Ilić i Gabor izjavio da su radikali ono što su obećali i ispunili.\n- Neka ovo bude podstrek Vladi Srbije i onima koji imaju mnogo para, ali i onima koji se hvale da u budžetu imaju suficit - da pomognu svima koji su izgubili kuće. U međuvremenu, radikali su prikupili novac za još jednu kuću u Leskovcu i predaće je jednoj od najugroženijih porodica koja je ostala bez doma prilikom nedavnih poplava na jugu Srbije - kaže Nikolić.\nZahvaljujući se članovima SRS što ponovo imaju krov nad glavom Marika Ilić nije krila zadovoljstvo.\n- Nikada nismo bili članovi ni jedne partije, ali ovoga puta, iz zahvalnosti, naša porodica upravo se učlanila u SRS.\nPorodica Gabor koja očekuje uskoro prinovu kaže da još ne može da veruje da ponovo ima kuću.\n- Ako dobijemo sina daćemo mu ime Tomislav, a kum će biti niko drugi no Toma Nikolić- rekao je Stipe Gabor. Inače vrednost kuća od sedamdesetak kvadrata koje su porodice Ilić i Gabor dobile je oko četiri miliona dinara i izgrađene su za samo mesec i po dana.\nOsim Ilića i Gabora ključeve od novih kuća i poklone dobile su još dve porodice iz Jaše Tomića, dar opštine Ruma i Bačka Palanka gde su na vlasti radikali.\n- Lično nam je Vojislav Šešelj rekao da pomognemo najugroženijim porodicama, bez obzira na nacionalnu, versku i političku pripadnost. A da je tako, govori činjenica da je jedna od ovih kuća dobio upravo demokrata - kaže generalni sekretar SRS Aleksandar Vučić.


Ambasador SAD u Nemačkoj Ričard Grenel ponovo je danas ukazao na niska ulaganja Berlina u odbranu, rekao da je to "uvredljivo" i ponovio pretnju da će američke trupe biti povučene iz ove zemlje.\n-Zapravo je uvredljivo to što američki poreski obveznici moraju i dalje da plaćaju da bi u Nemačkoj bilo više od 50.000 Amerikanaca, a Nemci mogu da potroše višak na domaće programe, rekao je Grenel.\nAmerički predsednik Donald Tramp izjavio je tokom posete poljskog predsednika Andžeja Dude Vašingtonu u junu da je moguće premeštanje američkih trupa iz Nemačke u Poljsku.\n“Poljska ispunjava svoju obavezu prema NATO-u o ulaganju dva odsto domaćeg proizvoda u odbranu. Nemačka to ne radi. Mi bismo pozdravili dolazak američkih snaga iz Nemačke u Poljsku", napisala je juče na "Tviteru" ambasadorka SAD u Poljskoj Džordžet Mosbaher.\nGrenel je uputio nove poruke uoči Trampove planirane posete Evropi.\n-Tramp je u pravu i Džordžet je u pravu. Mnogi predsednici su tražili da najveća ekonomija u Evropi plati sopstvenu odbranu. To je višegodišnji zahtev više administracija, rekao je on.


Jačanje kineskog komšiluka - savez AUKUS i promene na Zapadu | Talas.rs\nNovi savez Australije, Sjedinjenih Američkih Država i Ujedinjenog Kraljevstva (AUKUS) proizišao je kao direktan proizvod ove nove saradnje u sferi modernizacije australijske mornarice u saradnji sa SAD i UK. Iz ugla savremenog konteksta i poslednjih trendova u američkoj spoljnoj politici, ovaj potez ne bi trebalo da bude iznenađenje. Ono što jedino iznenađuje je brzina kojom su se događaji desili i odlučnost ovog oštrog zaokreta.\nTrend prebacivanja pažnje sa Bliskog Istoka na Daleki Istok, kao i sa Atlantika na Pacifik, dobili su još jednu svoju formu. AUKUS će doći kao još jedna dopuna postojoće američke organizacione infrastrukture u kineskom košiluku, te predstavlja je i jedan od prvih koraka u reorganizovanju Zapada. Gde sve ovo vodi?\nRivalstvo Kine i SAD-a\nU okviru takmičenja Kine i SAD-a Pacifik logično ima veoma važnu ulogu. Kina sa jedne strane ima za cilj da bude hegemon u svom najbližem okruženju, što se kosi sa interesima velikog broja njenih komšija. Peking zato ima čak 12 sporova sa svojim komšijama, a nivo animoziteta prema Kini je drastično porastao u prethodne dve godine među različitim državama ovog regiona. Krajem prošle i početkom ove godine, Kina je na Himalajima bila u vojnom sukobu niskog intenziteta sa Indijom. Japan, Južna Koreja i Vijetnam imaju svoje standardne skepse u odnosu na Peking, dok se Tajvan nalazi pod sve ozbiljnijom pretnjom vojne invazije.\nU takvim okolnostima, SAD imaju relativno jasan cilj, iako ne jednostavan za sprovođenje. Taj cilj je da Indo-Pacifik kao region ostane multipolaran, da bi svet ostao više unipolaran. Jednostavnije rečeno, kineski komšiluk bi trebalo da uz američku pomoć bude dovoljno jak da Kina nad njim ne uspostavi apsolutnu dominaciju. Osim što Amerika ima ugovorne obaveze da vojno brani neke od ovih država, poput Japana i Južne Koreje, u njenom je interesu da u Indo-Pacifiku sa svojim saveznicima drži prevagu u odnosu na Peking.\nZa potrebe ispunjavanja tog cilja, SAD imaju nekoliko multilateralnih organizacija i više bilateralnih savezništava kao instrumente. Prvi je „Petoro očiju“ (Five Eyes) savez između SAD, Kanade, Ujedinjenog Kraljevstva, Novog Zelanda i Australije o razmeni obaveštajnih podataka. Drugi je QUAD koji bi trebalo da bude svojevrsni „Azijski NATO“ osnovan u vreme Buša Mlađeg. Ovu organizaciju čine Indija, Australija, Japan i SAD, uz mogućnost da bude proširena na Južnu Koreju, Novi Zeland i Vijetnam. AUKUS dolazi kao najnoviji vid udruživanja američkih saveznika radi boljeg organizovanja naspram Kine, iako to formalno nije cilj ovog saveza.\nAUKUS kao očekivan?\nJasno pomeranje pažnje ka Pacifiku nije iznenađenje i Džo Bajden nije prvi predsednik koji deluje u ovom smeru. Ono što je razlika u odnosu na prethodne predsednike je vidljivost i brzina delovanja od stupanja na dužnost. To u široj slici podrazumeva povlačenja iz „večitog rata“ u Avganistanu, a u užoj „neprijateljsko preuzimanje“ po pitanju australijskog programa modernizacije mornarice. Specijalni odnosi poverenja između anglosaksonskih sila su još jednom pobedili već nestabilan ugovor između dve države sa nižim nivoom istorijske saradnje i interesne povezanosti.\nNa drugoj strani, AUKUS se kao forma saradnje uklapa više i u interese druge dve države, a ne samo u američku viziju delovanja na Pacifiku. Ujedinjeno Kraljevstvo se pod vlašću Borisa Džonsona odlučilo za strategiju „Globalna Britanija“ koja podrazumeva i delovanje kontra autoritaranih država, gde se Kina nameće kao glavni kandidat. AUKUS predstavlja bolji način da britanski ograničeni kapaciteti imaju veću upotrebljivost i budu bolje koordinisani. Primera radi, britanski nosač aviona „Kraljica Elizabeta“ uveliko je u ovom regionu, ali bez američke podrške i australijske mornaričke pratnje njegova upotrebljivost u slučaju hipotetičke tajvanske krize je niska.\nU slučaju Australije odnosi sa Kinom predstavljaju delikatno pitanje, a evropske države su prilično ambivalentne. Sa jedne strane, postoji jasan ekonomski interes saradnje sa Pekingom, što oslikava prošlogodišnji investicioni sporazum i skepsa prema bilo kakvom „hladnoratovskom“ angažovanju. Na drugoj strani, evropske države polako povećavaju mornaričko prisustvo u regionu Indo-Pacifika i svesne su rizika prevelikog političkog jačanja Kine. Ipak, dok evropske države ne nađu jasnu politiku prema Pekingu, Australija se logično odlučila da se oko delikatnog političkog i bezbednosnog pitanja veže za dosta poverljivije i prema kineskom pitanju odlučnije saveznike.\nUkoliko se pogledaju izjave različitih evropskih zvaničnika povodom formiranja AUKUS-a, retko je videti radovanje francuskih degolističkih krugova ili nemačkog pragmatičnog spoljnopolitičkog establišmenta. Iako bi se u drugim okolnostima degolisti radovali smanjenom interesovanju anglosaksonskih sila za Evropu, što otvara mogućnost za nezavisnost i čak mogući detant sa Rusijom, to u ovoj situaciji nije slučaj. Smanjeni fokus SAD-a za Evropu i Bliski Istok, u teoriji evropskim državama deluje privlačno, ali u sadašnjem stanju podrazumeva veliki izazov.\nOvaj vid brzog i pragmatičnog američkog prebacivanja fokusa na Kinu i Indo-Pacifik i kroz AUKUS za Evropljane stvara dupli problem. Evropski vojni kapaciteti su prilično ograničeni i uprkos želji za nezavisnošću, bar srednjeročno su zavisni i od američkih i od čak britanskih vojnih kapaciteta. Nemačka vojska, ojađena višedecenijskim niskim stepenom investiranja, uz ostale osrednje i sveukupno ne naročito međusobno koordinisane evropske vojske, nisu naročite garancije evropske bezbednosti.\nNa drugoj strani, zbog sada očiglednog trenda američkog skretanja pažnje od ovog regiona ka Pacifiku, evropske države se ni ne mogu apsolutno prepustiti američkoj zaštiti kao u prethodnim decenijama. Evropske države će biti prinuđene da investiraju u vojsku i da se bolje koordinišu između sebe, što nije lako ako se u obzir uzme poznata evropska tromost i birokratizovanost. Ne bi trebalo isključiti još jednu situaciju poput ukrajinske krize, dok evropske države ozbiljnije ne shvate pitanje svoje samostalne odbrane.\nGeneralno gledano, poslednji događaji pokazuju obrise buduće reorganizacije Zapada. Hladnoratovske strukture su nekoliko decenija postojale u novom okruženju, a da njiihova originalna svrha u novim okolnostima nije imala mnogo primene. Događanja oko AUKUS-a predstavljaju prvi odlučniji korak u reorganizaciji starih savezništva u skladu sa novim prioritetima. Kako se glavni rival Zapada prebacio iz Evrope na Daleki Istok, tako je i u skladu sa tim potrebna nova organizacija saveznika. Mandat Džoa Bajdena će biti možda ključan u operacionalizaciji ovih promena, jer uveliko postavlja njihove temelje.\nTAGS: AUKUS savez Zapad


Partizan najbolji u Kupu Beograda za 16-godišnjake – Vaterpolo savez Beograda\nPartizan najbolji u Kupu Beograda za 16-godišnjake\n13/04/2021 savezpublik Kup Beograda, Takmičenja VSB\nVaterpolisti Partizana osvojili su pobednički pehar u Kupu Beograda za 16-godišnjake (2005. godište i mlađi).\nVrlo zanimljiv finalni turnir odigran je na bazenu Banjica, a za trofej su se nadmetali Partizan, Novobeogradski vukovi, Crvena zvezda i Singidunum. Partizan i Vukovi su na finalni turnir preneli po tri boda iz preliminarne faze.\nU prvom kolu “Fajnal fora”, Partizan je pobedio Singidunum 13:6, dok su Vukovi posle velikog preokreta savladali Crvenu zvezdu. Crveno-beli su pred poslednju četvrtinu vodili sa 8:5, ali nisu uspeli da sačuvaju prednosti. Vukovi su slavili trijumf od 10:9 i ostali u trci za pobednički trofej.\nPrvi meč trećeg kola, Singidunum-Crvena zvezda, je odlučivao o trećem mestu. U izjednačenoj borbi, Singidunum je bio za nijansu bolji, pobedio 14:13 i obezbedio treće mesto.\nTurnir je završen duelom Partizana i Vukova. Crno-beli su odlično otvorili meč i poveli sa 6:1. Međutim, Novobeograđani se nisu predavali. Vukovi su u poslednjoj četvrtini smanjili zaostatak na samo jedan gol (9:10, 10:11). Ipak, Partizan je uspeo da sačuva sva tri boda, do kojih je došao pobedom 12:10.\nVukovima je pripalo srebro, a Singidunumu bronza.\nKup Beograda (2005), finalni turnir\nCrvena zvezda – Vukovi 9:10\nPartizan 1 – Singidunum 13:6\nCrvena zvezda – Singidunum 13:14\nPartizan 1– Vukovi 12:10\nRezulati preneti iz preliminarnih grupa:Partizan 1 – Crvena zvezda 19:9, Vukovi – Singidunum 18:6.\n1 Partizan 1 9\n2. Novobeogradski vukovi 6\n4. Crvena zvezda 0\nPrevious Post:Kup Beograda (2010): Novobeograđani i Obrenovčani prošli dalje\nNext Post:Počeo finalni turnir Kupa Beograda (2010): Novi Beograd i i Partizan u borbi za prvo mesto


Kia Europe u prvom kvartalu sa izuzetnim rastom prodaje elektrifikovanih vozila - GARAŽA\nKia Europe u prvom kvartalu sa izuzetnim rastom prodaje elektrifikovanih vozila\nKia je u prvom kvartalu ove godine zabeležila blago povećanje broja prvi put registrovanih vozila Kia u Evropi, uprkos dugotrajnom zatvaranju većine prodajnih salona. Nedavno objavljeni podaci govore daje Kia zadržala svoj 3,7-postotni tržišni udeo, što govori o stabilnoj prodaji ove najstarije južnokorejske automobilske marke i za vreme pandemije.\nBroj prvi put registrovanih vozila Kia u Evropi se u1.kvartalu blago povećao\nPodaci udruženja evropskih automobilskih proizvođača(ACEA) razotkrivaju da se Kijina prodaja u Evropi (zemlje članice EU, EFTA i Velika Britanija) blago povećala na ukupno 113.812 vozila u prvom kvartalu 2021.godine. To predstavlja 0,7-postotno povećanje u odnosu na jednak period prošle godine.\nElektrifikovana vozila sada predstavljaju 28% svih prodatih vozila Kia u Evropi\nU prvom kvartalu 2021. su Kijina plug-in hibridna, hibridna i električna vozila predstavljala 28,4 posto ukupne prodaje ovog brenda u Evropi, a u jednakom periodu prošle godine iznosila je18,9%. To Kiju učvršćuje na liderskom položaju ponuđača rešenja čiste mobilnosti. Kia će uveliko obnoviti svoju gamu tako što će do 2026.godine lansirati 11 novih električnih modela, počevši samodelom EV6 čija onlajn predrezervacija kreće ovih dana.\nJason Jeong, predsednik Kia Europe, komentarisao je: “Protekla godina bila je zahtevna za većinu grana, a automobilska industrija brzo se promenila. Uprkos tome smo zadržali rast prodaje u Evropi povećanjem prodaje naših hibridnih, plug-in hibridnih ielektričnih vozila. EV6, Kijino novo isključivo električno vozilo, za koje su na nekim tržištima već moguće predrezervacije, biće jedan od brojnih novih modela Kia, koji će omogućiti još veću prisutnost brenda u celoj Evropi.”\nProdaja elektrifikovanih Kia(EV, PHEV, HEV)rasla uprkos zatvorenim salonima\nPopularnost Kijinih električnih vozila i dalje raste. Prodaja modela Kia Niro, raspoloživog sa tri tipa elektrifikovanog pogona, povećala se za 29 posto,a prodaja električnog e-Nira čak za 124posto. Kijin višestruko nagrađivani Sorento, koga kod nas očekujemo ovih dana, zabeležio je rast od 108 posto, većinom zbog plug-in hibridne izvedbe.Kod malih modela iz Kijine ponude prodaja Picanta povećala se za 22 posto na ukupno 15.954 vozila, a prodaja Rija za 11 posto na ukupno 8.847 vozila.\n2021 evropa kia prodaja\nTamara Dragičević i Petar Benčina voze Mazdu\nGaraža test – Volkswagen Caddy5 Compact Life 2.0 TDI\nPrevious post:Tamara Dragičević i Petar Benčina voze Mazdu\nNext post:Garaža test – Volkswagen Caddy5 Compact Life 2.0 TDI


Borenović: Želimo da pozovemo sve političke faktore u BiH da se vrate u dejtonski okvir\nREAKCIJE Nakon sastanka političkih predstavnika iz RS sa predsjednikom Srbije\nSvi učenici sastanka osudili su sadržaj deklaracije SDA, koja je antiustavna, antidejtonska i anticivilizacijska\nBranislav Borenović: Želimo da pozovemo sve političke faktore u BiH da se vrate u dejtonski okvir\nPredsjednik PDP Branislav Borenović ocijenio je da je ključna poruka na sastanku predstavnika vlasti i opozicije iz RS s Aleksandrom Vučićem, predsjednikom Srbije, u Beogradu da treba ostati potpuno privržen Dejtonskom sporazumu i ustavnom uređenju BiH, u kojoj Republika Srpska ima Ustavom definirano mjesto.\n– Želimo da pozovemo sve političke faktore u BiH da se vrate u dejtonski okvir ili ćemo odbiti bilo kakvu vrstu saradnje s onima koji rade na urušavanju najvećih vrijednosti koje Republika Srpska ima – rekao je Borenović.\nNapomenuo je da su svi učesnici sastanka osudili sadržaj deklaracije SDA, koja je antiustavna, antidejtonska i anticivilizacijska.\n– Značajno je da Vučić stalno ističe pozitivnu poruku saradnje mira i napretka cijelog regiona i podrške ustavnom uređenju i Dejtonskom mirovnom sporazumu kao okviru unutar koga treba da će krećemo – smatra Borenović.\nIstaknuo je da je veoma štetno što SDA i druge stranke svojim programskim načelima žele da degradiraju i političku stabilnost u BiH.\nBranislav Borenović Aleksandar Vučić


DOSTOJEVSKI JE ZNAO TAJNU: Odlučuj ovako, i uvek ćeš pobediti! - Jutarnje.rs\nDostojevski slika socijalnu nepravdu i čoveka kao njenu žrtvu. Njegovi ljudi su poniženi i uvređeni, ali ostaju ljudi, integralne ličnosti, svesni svoga ljudskog dostojanstva.Pred ponekom mišlju ostaneš u nedoumici, naročito gledajući greh ljudski pa se zapitaš: Da li treba silom pobeđivati, ili smirenom ljubavlju?\n“Pobediću smirenom ljubavlju”,\nPrethodni tekstDa li znate od čega se prave gumene bombone?\nSledeći tekstBORA MILUTINOVIĆ: Bio sam blizu klupe Srbije ali se nije dalo i ne kajem se


Početna » Savet bezbednosti\nSavet bezbednosti UN izglasao okončanje misije u Darfuru\nSavet bezbednosti UN odlučio je da okonča zajedničku misiju mirovnih snaga Afričke unije i Ujedinjenih nacija u zapadnoj oblasti Darfur u Sudanu kada joj istekne mandat 31. decembra, posle pritiska tranzicione vlade u zemlji, Rusije i afričkih zemalja.\nSavet bezbednosti UN o krizi u Belorusiji\nSavet bezbednosti UN pozvan je danas da učini sve da bi se zaustavila eskalacija krize u Belorusiji.\nPiše: Beta-AFP 18. 8. 2020.\nOtpor ne samo Kine i Rusije, već i evropskih saveznika američkom državnom sekretaru Majku Pompeu koji je pozvao članice Saveta bezbednosti UN da produže embargo na oružje Iranu posle isteka u oktobru ove godine ukazuje na sve veću izolovanost i smanjenje uticaja SAD, prenosi Radio slobodna Evropa ocene svetskih medija.\nSavet bezbednosti UN danas je jednoglasno usvojio rezoluciju u kojoj se poziva na obustavu sukoba u celom svetu kako bi se olakšala borba protiv pandemije korona virusa.\nDačić čestitao Norveškoj izbor u Savet bezbednosti\nMinistar spoljnih poslova Srbije Ivica Dačić čestitao je svojoj norveškoj koleginici Ine Eriksen Soreide na izboru njene zemlje za nestalnu članicu Saveta bezbednosti UN, saopštilo je MSP Srbije.\nPomoćnik ministra pravde Čedomir Backović predstavljaće Srbiju na video sednici Saveta bezbednosti Ujedinjenih nacija, koja se sutra, 8. juna 2020. godine, održava u Njujorku.


Od 406 testiranih 143 pozitivno na korona virus, i dalje veliki broj pregleda - juGmedia\nPrema poslednjim podacima Gradskog štaba za vanredne situacije u Vranju, od 406 uzoraka iz Pčinjskog okruga, 143 su pozitivna na korona virus, a od ovog broja 95 su iz Vranja, 10 iz Surdulice, 12 iz Bujanovca, 3 iz Trgovišta, 11 iz Preševa i 12 iz Vladičinog Hana.\nU kovid ambulanti ATD tokom jučerašnjeg dana obavljeno je 315 pregleda, a ukupan broj prvih pregleda je 156.\n„Uzorkovana je krv kod 131 pacijenta i sačinjeno 195 RTG pluća. Takođe, urađeno je 8 PCR, 2 brza i 181 antigenski test, od kojih je 85 pozitivnih i 96 negativnih. Dijagnostikovana je bronhopneumonija kod 27 pacijenata“, saopšteno je iz Kriznog štaba.\nU kovid bolnicama Zdravstvenog centra Vranje hospitalizovan je 141 pacijent, od kojih je 135 je pozitivno na korona virus.\nSa bronhopneumonijom je 135 pacijenata, na kiseoniku 44.\nNa bolničko lečenje primljeno je 15 pacijenata, a 21 otpušten na kućno lečenje, dok je trenutan broj slobodnih postelja je 19.\nOko 170 migranata koji su pronađeni van kampova biće smešteni u Pirotu i Beloj Palanci


REAKCIJE Nameću se rješenja\nPrijedlog Ministarstva sigurnosti antidejtonsko djelovanje\nPrijedlog Ministarstva sigurnosti BiH o pružanju pomoći entitetskim MUP-ovima i operativnoj saradnji, u nadzoru granice u rješavanju migrantske krize je antiustavno i antidejtonsko djelovanje, smatra poslanik u Predstavničkom domu BiH Staša Košarac.\n- Takvo rješenje Ministarstva sigurnosti za nas je potpuno neprihvatljivo i nije u skladu sa Dejtonskim sporazumom. Ovo je osmišljena aktivnost u trenucima kada treba konstituisati vlast na nivou BiH, koja neće doprinijeti pozitivnoj atmosferi u BiH- poručio je Košarac.\n- Zabrnjavajuća je činjenica da se predlaže rješenje da se upućuju federalne i kantonalne policijske snage na granicu prema Srbiji, a da nije kontaktiran MUP Republike Srpske - dodao je.\n-Ovo je kršenje Dejtonskog sporazuma i pokušaj nametanja nekih rješenja, ali vjerujem da će institucije Republike Srpske, u skladu sa Ustavom i zakonom znati da daju adekvatan odgovor, štiteći integritet i granicu, ali i sve građane Republike Srpske i njihovu imovinu-naglasio je Košarac.\nStaša Košarac Ministarstvo sigurnosti BiH\nMeđunarodna zajednica zbog stava SNSD-a modificira MAP?


Holandski vozovi idu na vetar - Obnovljiva energija napaja svih 2.600 kilometara pruga\nHolandija planira da se svi njeni vozovi kreću pomoću vetra, odnosno na struju od vetra. Zemlja koristi energiju obnovljivih izvora već dugi niz godina, ali joj je cilj da svoju celu železničku mrežu od preko 2.600 kilometara prebaci na struju sa farmi vetrenjača.\nIako deluje da sve ide po planu, država sada želi da se taj proces završi pre nego što je planiran.\n- Cilj je bio da od januara sledeće godine 100% naših vozova ide na pogon pomoću vetro-turbina. Mi smo sada zapravo došli do cilja godinu dana ranije nego što smo planirali, jer već 95% vozova ide na vetar - rekao je potparol kompanije Nederlandse Spoorwegen.\nPre dve godine Eneco energetska kompanija iz Roterdama i VIVENS, konzorcijum holandskih železnica koji se sastoji od svih holandskih železničkih kompanija koje uključuju i državnu firmu Nederlandse Spoorwegen (NS) potpisale su ugovor prema kojem bi to trebalo da se ostvari.\nPlanira no je da pola proizvodnje bude u Holandiji a druga polovina u Belgiji i Skandinaviji.